open-index/open-wikipedia-markdown huggingface dataset:
權力分立

**權力分立**（），係指將各種國家公權力分散，唔俾佢哋集中喺單一機關入邊嘅設計。呢個名詞首先由啟蒙時期法國嘅哲學家孟德斯鳩提出，而咁嘅設計通常以三權分立而為人所知。

三權分立，即係行政、司法、立法三大政府機構共同存在，地位平等而且互相制衡嘅政權組織形式，係而家世界多數國家普遍用嘅一種政治制度。同渠相對立嘅政權組織形式係議行合一制。

## 學說史
英國政治學家約翰洛克（John Locke）喺十七世紀第一次提出「三權分立」。權力分離嘅形式包括行政、司法、立法，解決一尐喺政治制度可能出現嘅問題。爾個學說被廣泛認為係民主制度嘅有力保證。

## 分權嘅目的
分權原意係要避免獨裁者產生或單一集團政治壟斷。英國史學家艾頓勛爵嘅名言「權力等人腐化，絕對嘅權力絕對等人腐化」（Power tends to corrupt; absolute power corrupts absolutely.）講明咗權力分立嘅重要性。

古代從皇帝到地方官員均集立法、執法（行政）、司法三大權於一身，容易造成權力嘅濫用，中國政治常出現後宮同宦官亂政，正因皇權過大而被人利用作狐假虎威。

而家代表制議會，立法、運用稅款嘅權力通常掌握係代表人民意願嘅議會入面，司法權嘅獨立係為咗防止執法機構濫權，避免「快審快判快處決」等政治恐怖情況出現。

## 權力分立忌實行
### 權力分立忌典型

#### 源於美國嘅總統制
美國嘅立國者普遍毋信任政府。為咗保障公民自由同限制政府嘅權力，佢哋接納咗孟德斯鳩嘅諗法，係美國憲法入面清楚咁將行政、司法、立法分開，而且等佢哋相互制衡。嗰時，呢種憲制係前所未有嘅嶄新嘗試。到而今美國聯邦政府嘅三權分立，重係恁多民主政體入面至徹底嘅。而美國大部分嘅州政府亦都有一樣嘅憲制架構。

三權分立常見嘅問題係點解決行政同埋立法機關之間嘅矛盾。其中一種方法就係議會制。係議會制下，行政機關嘅阿頭來自立法機關嘅多數派。行政、立法並冇完全分離。而今一般認為，行得通同穩定嘅自由民主政制唔一定要徹底三權分立。事實上，除咗美國之外，所有開始實行民主就用總統制嘅國家，佢哋好多第一次民主嘗試最尾都失敗。相反議會制成功嘅幾率反而比較高。

就算係實行三權分立嘅美國，點解決三個部門之間嘅矛盾仲係間中有阻滯。1929年大蕭條嗰時，羅斯福總統上台頒布一系列法令，並通過國會授權攞到美國總統史上前所未有嘅大權。但係美國聯邦法院反而成日將尐法令駁返去。結果1935年1月最高法院以8比1嘅票數，宣布羅斯福總統嘅《全國工業復興法》違憲。。羅斯福總統為咗推行新政，係1936年3月6日進行咗「爐邊傾偈」，將矛頭直指司法部門，要求國會俾佢無限制增加最高法院法官嘅人數，間接將司法部門放向行政部門管轄之下。呢個就搞到全國激烈討論。後尾聯邦最高法院判決嘅大法官認為《最低工資法》並無違憲。有人認為嗰時大法官係為咗保證三權分立嘅政治格局而縮沙。

## 睇埋

* 一府五院、五權分立
* 議行合一
* 一黨專政
* 君主專制

## 參考
群王書

**群王書**（波斯文：**شاهنامه**，**Shahnameh**），又叫**諸王書**、**列王紀**，係波斯族嘅史詩，由10世紀尾到11世紀

## 睇埋
*長髮姑娘
曹爽

**曹爽**（；），字（昭讀超），小字，沛國譙縣（今安徽亳州）啲人，三國曹魏大將，曹真個仔，曹操侄孫。曹叡臨死前叫佢同司馬懿一齊輔政。後尾司馬懿發動高平陵之變奪權，曹爽畀司馬懿處死。

## 生平
### 早年
曹爽年輕嗰陣同太子曹叡係好朋友。曹叡繼位後，任命佢做散騎侍郎，後尾佢又遷任城門校尉加散騎常侍，再轉任武衛將軍，曹叡好寵愛佢。太和五年（231年），曹爽老豆曹真死咗，佢繼承咗老豆嘅爵位。景初三年（239年），曹叡病重，佢將曹爽叫到牀前，任命佢為大將軍，假節鉞，都督中外諸軍事，錄尚書事；並且命令佢同司馬懿一齊輔助八歲嘅曹芳。曹芳繼位後加封曹爽為侍中，改封佢做武安侯，食邑一萬二千戶。佢上朝嗰時可以帶劍同埋着鞋，入朝嗰時唔使行咁快，見皇帝嗰時唔使叫名。

### 輔政
曹爽嘅親信丁謐出計，叫曹爽出面奏請曹芬，叫曹芳下詔尊司馬懿為太傅，表面上係畀司馬懿更尊貴嘅名號，實際上係將所有權力集中喺自己身上。曹爽用咗丁謐嘅計，佢叫自己細佬曹羲上表尊司馬懿為太傅，曹芳於是下詔尊司馬懿為太傅。曹爽任命自己嘅細佬做官，曹羲做中領軍，曹訓做武衛將軍，曹彥做散騎常侍侍講，其他細佬就以列侯嘅身份喺皇帝度做嘢，成日出入皇宮禁地，佢哋嘅尊貴同埋恩寵無人能比。南陽嘅何晏、鄧颺、李勝，沛國嘅丁謐同埋東平嘅畢軌喺當地嘅名望好高，佢哋好想做官，但曹叡認為佢哋太過浮華而冇重用佢哋。曹爽輔政嗰時畀佢哋官做，並且任用佢哋嚟做自己嘅心腹。鄧颺諗住幫曹爽建立聲望，於是勸佢去征伐蜀漢，曹爽聽咗鄧颺嘅建議，司馬懿諗住阻止曹爽，但冇成功。正始五年（244年），曹爽到咗長安，佢帶領六七萬士兵從駱谷行去蜀地，嗰時關中同埋氐、羌嘅物質供應唔到，餓死咗好多牲畜，路上都係乞食嘅百姓。行咗幾百里路之後，蜀軍治山設防，魏軍無法前進。曹爽嘅參軍楊偉同埋征西將軍夏侯玄都勸曹爽撤退，曹爽雖然唔開心，但喺最後都係選擇撤退。佢哋喺撤退嗰時畀蜀將費禕截擊，結果損失慘重。羌、胡呢啲幫手嘅外族都喺度抱怨，關中亦都大為虛耗。

### 作威作福
原先曹爽仲係好尊重司馬懿，但係之後佢重用嘅何晏等人不斷推舉曹爽，叫佢唔好將啲重要嘅職位畀其他人。於是曹爽將重要嘅職位都畀自己嘅親信嚟做，司馬懿嘅權力逐漸被削減，於是佢詐病嚟避開曹爽。曹爽於是更加大膽，佢縱容自己嘅黨羽親信，例如何晏搶咗幾百頃桑田同埋湯沐地作為自己嘅產業，又偷竊官物，向其他州郡索嘢，冇官員敢企出嚟反抗。得罪何晏等人嘅盧毓、傅嘏等大臣都因為小事而被免官。曹爽嘅衣食住行都同皇帝嘅差唔多，佢仲積聚咗好多珍奇嘅玩物。曹爽有好多妻妾，佢甚至私自帶走咗曹叡留低嘅才人，將佢哋當作自己嘅家妓。曹爽又擅自攞走太樂樂器同埋調武庫嘅禁兵嚟製作自己嘅窟室，成日同何晏班友喺入面飲酒作樂。曹爽嘅細佬曹羲十分擔心，佢多次勸諫曹爽，但係曹爽唔止唔聽，仲因此而好唔開心。司馬懿雖然詐病唔上朝，但其實暗中謀奪兵權，更喺曹爽親信李勝面前扮病，曹爽信以為真，於是冇任何戒心。

### 失勢
正始十年（249年），曹芳同埋曹爽三兄弟到高平陵拜祭曹叡。司馬懿喺洛陽發動政變，佢話曹爽意圖篡位，因此奉郭太后嘅旨意罷免曹爽，佢又閂咗洛陽嘅城門，仲佔領咗曹爽兄弟嘅軍營。詔書傳到曹爽嗰度，曹爽好驚，唔知點算好，佢又唔敢攞畀曹芳睇，於是佢將車駕停喺伊水南，喺嗰度住咗落嚟，佢起咗鹿角，並且屯咗幾千個士兵嚟自衛。大司農桓範喺兵變發生之後冇去理太后嘅徵召，反而走出搵曹爽。桓範勸曹爽先將皇帝帶到許昌，然後以皇帝之名號召全國一齊做低司馬懿，但係曹爽兄弟冇作出決定。呢個時候，司馬懿派陳泰、尹大目同埋許允呢啲曹爽嘅親信同埋朋友嚟揾曹爽，佢哋勸曹爽放棄權力，返洛陽過有錢人生活。曹爽諗咗成晚，最後決定投降司馬懿，於是佢同曹芳一齊返洛陽。桓範知道之後喊住話道：「曹真咁叻嘅人，點解會生出你哋咁嘅兩兄弟，睇嚟今日要睇住你哋冚家剷喇！」。曹爽兄弟雖然被免職，但佢哋仲係以侯爵嘅身份返到自己屋企。司馬懿喺曹爽府第四角起高樓，叫人喺度監視佢哋。曹爽兄弟唔知司馬懿想點，於是話唔夠嘢食，叫司馬懿畀啲嘢食畀自己。之後司馬懿派人將嘢食送嚟，曹爽兄弟好開心，以為自己唔會畀殺。之後黃門張當供稱曹爽等人意圖謀反，曹爽同佢啲親信因此被處死，並被誅滅三族。

## 參攷
### 引用
韋爾遜

**韋爾遜**（，）係英國工黨政治人，1964年到1970年同埋1974年到1976年兩次做英國首相。

## 出面網頁

* 
* Harold Wilson, Baron Wilson of Rievaulx | prime minister of United Kingdom | Britannica.com 
* 

類:癌死者
肯德基

**肯德基**（，簡稱**KFC**，意思係**肯塔基州炸雞**），香港舊時習慣叫**肯德基家鄉雞**，係美國起源嘅快餐店，最出名賣炸雞。

## 睇埋
*麥當勞

## 出面網頁
*  肯德基
*  肯德基 香港
*  肯德基 中國
KFC (搞清楚)

**KFC**（）通常係指**[[肯德基]]**嘅連鎖快餐店。亦可以係：
*甘迺迪炸雞（），幾個同肯德基無關係嘅美國餐廳。
*肯雅電影委員會（）
*肯雅花卉協會（）
*肯雅螢石公司（）
*（），總部喺印度喀拉拉邦。
*法赫德國王大橋（），連接住巴林同沙特阿拉伯。
*（），會址喺日本北九州市。
*，印度達羅毗荼語系，ISO 639-3代碼。

## 足球會
*蘇格蘭嘅基馬諾克足球會（）
*德國嘅烏丁根足球會（）
*喺比利時，KFC係「皇家足球會」（）嘅荷英簡寫，亦係好多球隊個名嘅一部分：
**比爾肖特足球會（）
**布魯塞爾足球會前身之一——
**KRC亨克前身之一——
何謨

**何謨**爵士（，又譯杜嘉菱、荷姆，）係英國政治人，1963年到1964年做英國首相。

## 出面網頁

* 
* 

類:英國外交同聯邦事務大臣 
 

類:英國外交大臣 
類:英國聯邦關係大臣
夏偉林

**夏偉林**（，）係英國政治人，2010至2014年做。

## 出面網頁

* 
* The Rt Hon William Hague - GOV.UK
* Lord Hague of Richmond - UK Parliament
* 
* 

類:英國外交同聯邦事務大臣
祁淦禮

**祁淦禮**（，）係英國官員，2010年開始做大法官兼司法大臣。

## 出面網頁

類:法官
類:律師
數學家

**數學家**（）係指一班對數學有深入了解嘅人，將佢嘅知識用喺做嘢上面（特別係解決數學問題）。數學家專注响數、數據、集合、結構、空間同變化。

專注喺解決純數學領域之外問題嘅數學家叫做應用數學家，佢哋用佢哋嘅特殊知識同專業方法解決好多响科學領域嘅顯著問題，比如專注喺廣泛領域嘅問題、理論系統同定點結構。應用數學家成日研究同制定數學模型。

## 教育要求
一個數學家首先會喺佢嘅學士課程入面對每一個數學嘅範疇（代數、分析、幾何、拓樸、應用數學等等）都有所涉獵，之後再喺研究所讀碩士、博士，呢個時候通常會專注喺自己有興趣嘅範疇入面。有啲學校嘅博士課程會有入學試（Prelim/qualifying exam），要求學生展示對數學嘅認識有足夠嘅深度、廣度先可以繼續讀。

## 榮譽
諾貝爾獎之中係無數學獎嘅，但係都有好多數學家攞到諾貝爾獎，主要係經濟學獎（例如John Nash）或者物理學獎，甚至係文學獎（羅素）。主要嘅數學獎有阿貝爾獎、陳省身獎章、菲爾茲獎、高斯獎、Nemmers Prize in Mathematics、巴爾贊獎、克拉福德獎、邵逸夫獎、Leroy P. Steele Prizes、沃爾夫獎、肖克獎同內萬林納獎。
班達拉納克夫人

**班達拉納克夫人**（）係斯里蘭卡政治人，先後做過三次錫蘭／斯里蘭卡總理。

## 生平
1959年擔任總理嘅老公所羅門·班達拉納克遇刺身亡後，渠喺1960年5月當選斯里蘭卡自由黨主席。自由黨於同年7月嘅大選獲勝後，渠出任世界上第一位女總理以至民選領袖，亦係現代民主國家中，首位具有實權嘅女性領導人。

之後佢喺1965年3月嘅大選輸咗而下野。1970年5月再次上臺，任內帶領國家修憲，廢除由英國君主擔任錫蘭女王嘅君主制，國家元首一職改由總統擔任；又改國號，由錫蘭自治領改做斯里蘭卡民主社會主義共和國；認可佛教嘅超然地位，同時確保不同宗教獲得同等保障。1977年7月喺大選中落敗而第二度落臺。

1994年自己個女庫馬拉通加夫人贏咗總統選舉，成為斯里蘭卡首位女總統。班達拉納克夫人喺同年11月14號被庫馬拉通加夫人任命為總理。雖然呢個職位已經變成無實權，但渠依然透過呢個職位發揮影響力，至2000年8月因健康問題離職。兩個月後因心臟病逝世。

## 出面網頁
麥美倫

**麥美倫**（，）係英國政治人，1957年到1963年做英國保守黨黨魁同英國首相。

## 出面網頁

* 
* 

類:英國外交大臣
印度支那停戰協定

《印度支那停戰協定》係1954年7月20號，法國、南北越、老撾同柬埔寨代表喺日內瓦簽訂嘅停戰協定，完咗法越戰爭。其後南北越、老撾同柬埔寨都自法國獨立。
愛爾蘭共和軍

**愛爾蘭共和軍**（；）係愛爾蘭島上面嘅一個准軍事組織，前身係1913年成立，發動都柏林復活節起義嘅愛爾蘭志願軍。

1919年愛爾蘭革命政府成立之後，愛爾蘭共和軍就成為咗革命政府嘅武裝部隊，喺愛爾蘭獨立戰爭當中扮演重要角色。1922年《英愛條約》簽訂咗之後，由於革命政府內部對接唔接受英愛條約產生嚴重分歧，愛爾蘭共和軍因而分裂成兩派，導致愛爾蘭內戰爆發。條約派最後贏咗反條約派，後來重成為咗愛爾蘭共和國嘅武裝部隊——愛爾蘭國防軍，但係反條約派並未停止活動。

1969年，左傾思潮嘅興起引致愛爾蘭共和軍再次分裂成兩派：「臨時派共和軍」同「正式派共和軍」。

## 參考
伊利沙伯皇后號

**伊利沙伯皇后號**（RMS Queen Elizabeth）係一隻遠洋輪船，1940年首航，專橫越大西洋。1968年隻船賣咗畀The Queen Corporation，再喺1970年賣咗畀香港人董浩雲。

董浩雲諗住將伊利沙伯王后號改裝成海上學府，但隻船喺1972年1月9號畀大火燒到沉咗。
瑪麗一世 (英倫)

**瑪麗一世**（**Mary I**，）係英格蘭同愛爾蘭女王，由1553年開始做到死。另外喺1556至1558年亦係西班牙王后。佢在位期間曾經恢復返羅馬天主教，不過佢死後，英國國教又變返做聖公會。
1980年夏季奧林匹克運動會

**1980年夏季奧林匹克運動會**，係第22屆夏季奧運會，響蘇聯莫斯科開幕，會期係1980年7月19號到8月3號。

呢屆奧運會，一共有80個國家同埋地區嘅代表團參加，當中安哥拉、波茨華拿、塞浦路斯、約旦、老撾、莫三鼻給、塞舌爾都係頭一次派代表團參加奧運會，而越南社會主義共和國亦係越戰結束後頭一次派代表團參加奧運會，取代咗由1952年到1972年期間代表越南參加奧運會嘅越南共和國。

## 焦點
*1980年3月21號，時任美國總統占美·卡特因為抗議蘇聯入侵阿富汗，宣布美國杯葛呢屆奧運會。總共有66個國際奧委會成員國同埋地區缺席呢屆奧運會（包括阿爾巴尼亞、安提瓜巴布達、阿根廷、巴哈馬、巴林、孟加拉國、巴巴多斯、伯利茲、百慕達、玻利維亞、加拿大、開曼群島、中非共和國、乍得、智利、中華人民共和國、象牙海岸、埃及、薩爾瓦多、斐濟、加蓬、岡比亞、加納、海地、洪都拉斯、英屬香港、印尼、伊朗、以色列、日本、肯尼亞、南韓、利比利亞、列支敦士登、馬拉維、馬來西亞、毛里塔尼亞、毛里求斯、摩納哥、摩洛哥、荷屬安的列斯、尼日爾、挪威、巴基斯坦、巴拿馬、巴布亞新畿內亞、巴拉圭、菲律賓、卡塔爾、沙地阿拉伯、星加坡、索馬里、蘇丹共和國、蘇里南、斯威士蘭、中華台北、泰國、多哥、突尼西亞、土耳其、阿聯酋、美國、烏拉圭、美屬處女羣島、聯邦德國、扎伊爾），當中大部分國家地區係響應聯合杯葛，重有部分係由於經濟原因未派隊參賽，而利比利亞代表團出席完開幕禮之後退出。
*鑑於1972慕尼黑奧運會發生嘅恐襲慘案造成好嚴重嘅人員死傷，蘇聯國家安全委員會專登組建咗阿爾法特種部隊。
郁慕明

**郁慕明**（）喺汪精衛政權時期嘅上海出世，係中華民國政治人物。佢係新黨嘅發起人，亦都係新黨廿幾年嚟嘅主席。

佢嘅立場親北京，支持台灣成為中國嘅一部分，支持中國共產黨，又曾經獲邀參加中國和平統一促進會香港總會第三屆理事會就職典禮等中共統戰活動。

## 參考來源
李宗盛

**李宗盛**（）係臺灣男歌手、詞曲作家、音樂製作人。佢係台北北投出世，老母係巴賽族後裔。

## 音樂作品
### 縱貫線時期
;錄音室專輯

;現場唱碟

### 個人時期
;錄音室唱碟

;細碟

;單曲

;實況唱碟

;精選集

;製作專輯

## 參考

## 出面網頁

*
大韓民國總統

**大韓民國總統**（）係大韓民國嘅元首及三軍統帥。現任大韓民國總統係李在明，喺2025年6月4號上任。

呢個職位根據1948年通過嘅大韓民國憲法設立。李承晚響1948年7月24號上任第1任總統。而家大韓民國憲法規定，總統每屆任期5年，冇得連任。

## 幕僚單位

*韓國總統室
*國家安全會議
*國民經濟諮詢會議
*國家敎育科學技術諮詢會議
*民主和平統一諮詢会議
*監查院
*國家情報院
*廣播通信委員會
*經濟暨社會發展委員會

*未來企劃委員會
*國家科學技術委員會
*國家競爭力強化委員會
*國家品牌委員會
*綠色成長委員會
*社會融合委員會
*國家知識財産委員會
*軍疑問死真相糾明委員會（臨時組織）
*親日反民族行為真相糾明委員會（臨時組織）
*親日反民族行為者財產調査委員會（臨時組織）

## 評論
《環球》雜誌分析，韓國總統有好大嘅權利，而且缺乏權力制衡，稱其為「帝王式總統制」，因此容易導致權力濫用及腐敗；總統單一任期制使其政府常成為跛腳鴨，當總統影響力式微時，檢調機關容易掌握證據，對總統提出起訴；容易形成「青瓦台詛咒」。

## 攷

## 出面網頁
* 青瓦台官網
德川家茂

**德川家茂**（日文：とくがわ いえもち ，）係日本江戶幕府第14代征夷大將軍，原名**德川慶福**（日文：とくがわ よしとみ ），乳名**菊千代**，係德川齊順大仔、德川家定堂細佬，響1858年至1866年掌權。
德加

**德加**（Edgar Degas，），原名Hilaire-Germain-Edgar De Gas，係法國畫家、雕塑家。

## 拎出去

* Edgar Degas at Norton Simon Museum, Pasadena, California 
* Degas, Sickert and Toulouse Lautrec at Tate 
* Edgar Degas Gallery at MuseumSyndicate 
* Edgar Degas paintings & interactive timeline
馬雅可夫斯基

**馬雅可夫斯基**（Влади́мир Влади́мирович Маяко́вский，）係俄羅斯帝國同蘇聯詩人同演員。

## 出面網頁

類:俄羅斯帝國人
尼古拉二世

**尼古拉二世**（Николай II，）係俄羅斯帝國末代皇帝，兼任芬蘭大公同波蘭國王。1894年繼位，1917年俄國二月革命被推翻，1918年同家人被處決。

佢年輕嗰時經歷咗俄羅斯帝國經濟大崛起嘅時代，不過佢嘅經濟成果因為第一次世界大戰嘅爆發所以冇咗。一戰末期，俄羅斯爆發革命，尼古拉二世被革命軍軟禁，佢住嘅地方被之後嘅蘇聯紅軍闖咗入去，全部皇族都俾人槍殺，俄羅斯帝國最後嘅沙皇同埋羅曼諾夫王朝滅門而亡。
希思

**希思**（Sir **Edward Richard George Heath**, KG MBE，）係英國首相（1970至1974年）。希斯喺保守黨嘅重要領導人之一，佢嘅領導風格以及政策改革對英國政治有着深遠嘅影響。

希思喺1973年嘅時候，帶領英國加入咗當時嘅歐洲經濟共同體（即係而家嘅歐洲聯盟嘅前身），呢個決定對英國同歐洲嘅經濟關係有重大影響。不過，希思嘅首相任期亦面對好多困難同挑戰，因為當時英國經濟面臨困境，包括高通脹同失業率上升等問題。

希思喺1974年嘅選舉當中，因為保守黨贏唔到多數議席，最終要辭去首相職位。之後嘅數十年間，希斯繼續留喺政界，並對國際事務發表意見。

## 出面網頁

* 
* 
* Sir Edward Heath | prime minister of United Kingdom | Britannica.com 
*
環·安東尼奧·薩馬蘭奇

**環·安東尼奧·薩馬蘭奇ー拖里路**（西班牙文：Don Juan Antonio Samaranch y Torelló，；），係西班牙社會活動家，亦做過第七任國際奧林匹克委員會主席（1980至2001年），任期僅次於顧拜旦。同時佢亦係第一代薩馬蘭奇侯爵（1991年由西班牙國王環卡洛斯一世冊封）。

## 名譽博士
* 浙江大學名譽博士（2005年7月11號）

## 攷

類:浙江大學名譽博士
林黛

**林黛**（），原名**程月如**，係香港電影女演員、亞太影后。

## 出面網頁

類:香港電影女演員
月如
勒梅特

**勒梅特**（**Monseigneur Georges Henri Joseph Édouard Lemaître**，）係比利時嘅天主敎神父同天文學家。

## 出面網頁

類:神父
類:天文學家
所有嘢

**所有嘢**，係所有存在嘅嘢，係無嘅相反。無明示或暗示嘅限制下同任何嘢同義。理論上宇宙就係所有存在嘅嘢，除非平行宇宙存在。所有嘢可以係嚟自一個人類中心嘅世界觀，亦即係大概等同人類歷史。所有物同實體，都會係“所有嘢”嘅一部分。

## 廣州話口語
本文所介紹者經常被講成「［粵拼］」而第二、三字連讀，擬音寫法有**冚嘭唥**、**咸不剌**同**冚唪唥**等。

據國學大師饒宗頤嘅考證，「冚唪唥」係古代波斯語，係由拜火教教徒喺唐代陣傳入嘅。其他學者睇法各異，認為可能係洋涇濱英語、蒙古語族、吳語、官話、土著底層詞、或者粵語本源詞等等都有。

## 參考

類:哲學
類:粵語詞匯
兩個女仔一隻杯

**兩個女仔一隻杯**（）係巴西鹹片Hungry Bitches嘅預告片，發片商係MFX媒體（MFX Media）。預告片內容有兩個嗜糞癖嘅女仔喺度愛撫，互相食對方嘅屎，然後再嘔落對方個口到。

## 背景
影片導演Marco Villanova喺1971年7月1號巴西聖保羅出世，自稱有「強迫性戀物癖」。1994年，佢對電影製作有興趣，兩年後同老婆Joelma Brito一齊開始佢哋嘅戀物電影事業。冇耐，佢哋就喺電影入面加入食屎情節。菲奧里托有幾間公司，呢部片嘅製片商MFX視頻（MFX Video）就係其中一個。

## 影響
2013年1月16號，美國法院以涉嫌拍食屎、人獸交同戀物癖等淫穢影片嘅罪名，將美國導演判刑4年，佢喺辯詞入面提到《兩女一杯》，搞到唔少媒體以為佢係呢部片嘅導演。

## 參考資料

## 睇埋
*吔屎

## 拎
* 官網
美軍

**美軍**，全名**美利堅合眾國軍**（英文：**United States Armed Forces**），係美國嘅武裝部隊，規模係當今世界上最大。
## 部隊
*美國陸軍
*美國海軍
*美國空軍
*美國海軍陸戰隊
*美國海岸警衛隊
瓊瑤

**瓊瑤**（），原名**陳喆**，係台灣愛情小說作家、編劇、製片、中文歌作詞人，最出名既作品有《還珠格格》。

## 代表作
代表作有《還珠格格》、《庭院深深》、《煙雨濛濛》、《心有千千結》、《一簾幽夢》、《在水一方》、《彩雲飛》、《我是一片雲》、《梅花三弄》等等。
## 離世
2024年12月4號，瓊瑤係新北市淡水區屋企自殺身亡。同年11月27號，瓊瑤曾經係社交網悼念2019年逝世（享年92歲）既亡夫皇冠文化集團創辦人平鑫濤：“不如歸去，多少的往事，已難追憶；多少的恩怨，已隨風而逝；兩個世界 ，幾許癡迷，幾載的離散，欲訴相思。這天上人間，可能再聚，聽那杜鵑，在林中輕啼，不如歸去，不如歸去，啊啊，不如歸去。”

瓊瑤一直支持安樂死，覺得丈夫「加工」生存係悲劇，「他要轟轟烈烈活著，不要淒淒慘慘躺著，這叫殘忍，可是他們認為是愛。」“她曾撰寫公開信《預約自己的美好告別》給兒子和媳婦，稱其即使身患重病都不需要大手術或急救措施，不願送加護病房和插喉；至於身後事，則希望盡快火化並取花葬。瓊瑤表示，這封信不單寫給兒子，更要談論社會問題，推動病人臨終自主權。”

佢覺得安樂死係件温暖既事，仲講過：「安樂死才是真正解救我們這些年紀正在走向死亡的人，如果我知道安樂死立法，我不會去想到自殺的事，知道病到很痛苦時，會有人替我解決。」

12月4號下晝3點，瓊瑤Facebook公布左遺書，下面係部分內容：不要哭，不要傷心，不要為我難過。我已經「翩然」的去了！

「翩然」是我最喜歡的兩個字，代表的是「自主、自在、自由」的「飛翔」，優美而「輕盈」，我擺脫了逐漸讓我痛苦的軀殼，「翩然」的化為雪花飛去了！

這是我的願望，「死亡」是每個人必經之路，也是最後一件「大事」。我不想聽天由命，不想慢慢枯萎凋零，我想為這最後的大事「作主」。

上蒼對於生命的過程，設計得不是很好。當人老了，都要經過一段很痛苦的「衰弱、退化、生病、出入醫院、治療、不治」的時間，這段時間，可長可短，對於必將老死的人，是多大的折磨！萬一不幸，還可能成為依賴「插管維生」的「臥床老人」！我曾經目睹那種慘狀。我不要那樣的「死亡」。

我是「火花」，我己盡力燃燒過。如今，當火焰將熄之前，我選擇這種方式，翩然歸去。我要說的話，都錄在我《當雪花飄落》的視頻裡了。希望我的朋友們，多看幾次視頻，瞭解我想表達的一切。

朋友們，不要為我的「死亡」悲哀，為我笑吧！生命的美好，就在於「能愛，能恨、能笑，能哭、能歌、能說、能跑、能動、能紅塵作伴、活得瀟瀟灑灑，能嫉惡如仇，活得轟轟烈烈……」這些，我都在有生之年，擁有過了！我「活過」了，不曾辜負此生！

[...... ......]

注意，我「死亡」的方式，是在我生命的終站實行的！年輕的你們，千萬不要輕易放棄生命，一時的挫折打擊，可能是美好生命中的「磨練」，希望你們經得起磨練，像我一樣，活到八十六、七歲，體力不支時，再來選擇如何面對死亡。但願那時，人類已經找到很人道的方式，來幫助「老人」們，快樂的「歸去」！

親愛的你們，要勇敢，要活出強大的「自我」，不要辜負來世間一趟！這世間，雖然不是十全十美，也有各種意外的喜怒哀樂！別錯過那些屬於你的精彩！

千言萬語說不盡，最後，祝福大家健康快樂，活得瀟瀟灑灑！

瓊瑤 寫於淡水雙映樓遺書附上左一段詩同一條片（當雪花飄落）：《當雪花飄落》

當雪花開始紛紛飄落 我心裡輕輕的唱著歌 終於等到了這一天 生命裡的雪季沒錯過

這趟旅程走來辛苦顛簸 且喜也有各種精彩唱和 經過了山路的崎嶇不平 挨過了水路的駭浪風波

留下了…留下了… 

我那些字字句句的著作 是我今生為愛燃燒的熱火 誰在雪地插了鮮花一朵

陽光映著玫瑰如此鮮活 正像我心中的雪與火 無論是好是壞是對是錯

那個我…那個我…

始終追尋著日出與日落 相信人間有愛 初心如昨 這是我最後的選擇 

時間已到 生命不會更好 不拖累所愛 也超越病魔 我心翩然自如奔放快樂

當此刻…當此刻…

有如雪花與火花同時綻放 我將飛向可以起舞的星河
曲

**曲**（）可以係：

*音樂
**歌
*詞 (文體)，喺唐、五代時嗌做「曲」或「曲子」。
*曲，喺元代最興，又叫「元曲」。
**散曲
**戲曲
*曲氏
*曲家，曾經統治過越南嘅家族。
*曲站，日本新潟縣西蒲原郡月潟村嘅車站，屬新潟交通電車線。
*彎曲
*曲綫
鬼話

**鬼話**係一個中文名詞，指：
* 一句聽唔明嘅話
* 一句唔正經嘅話
* 鬼講啲話
* 西方話，西人講嘅語言，同鬼佬有關係。
* 見人講人話，見鬼講鬼話
文翠珊

**文翠珊**爵士夫人（，）係英國政治人，2010年做內政大臣兼婦女同平等事務國務大臣，2016年7月成為英國歷嚟第二位女首相。

文翠珊喺首相任內主導英國脫歐程序，但遲遲未能同國會達成脫歐協議。2019年5月24號，佢宣佈會喺6月7號辭任黨魁，並留任首相至7月23號約翰遜當選新黨魁為止。

## 睇埋
* 英國首相一覽
* 文翠珊一次內閣
* 文翠珊二次內閣

## 出面網頁

* 
* 
* 
* 
* 
* Theresa May | Biography, Facts, & Policies | Britannica.com 
* 
* 
* 
 

類:英國首相
文立彬

**文立彬**（，）係英國政治人，2010年開始做英國工黨黨魁。但係2015年英國大選由258個議席跌到得番232個議席，所以佢就辭去咗工黨黨魁既職位。

## 出面網頁

* Ed Miliband | The Labour Party
* Rt Hon Edward Miliband MP - UK Parliament
祈維信

**祈維信**（英文：**Vince Cable**，）係英國官，2010年開始做商務、創新同技能大臣。

## 出面網頁
夏文達

**夏文達**（，）係英國保守黨政治人，現任，喺卡梅倫做首相時先後做過、同埋。

## 出面網頁

* The Rt Hon Philip Hammond MP - GOV.UK
* Philip Hammond，英國保守黨網站
* Rt Hon Philip Hammond MP - UK Parliament
* Philip Hammond | British politician | Britannica.com
* 

類:英國外交同聯邦事務大臣
Greco

**Greco**係一種用嚟釀意大利葡萄酒嘅提子，有再細分白（Greco bianco）同黑（Greco nero）嘅品種。
Greco Pizza Restaurant

**Greco Pizza Restaurant**係加拿大東部嘅意大利薄餅連鎖快餐店。

## 出面網頁
*Greco Pizza Restaurant
巴頓

**巴頓**（）係美國陸軍嘅一位上將，以響第二次世界大戰歐洲戰場先後指揮美國陸軍第7軍團同第3軍團而聞名。佢生於一個優越嘅家庭，屋企有悠久嘅軍事背景；又曾經參加1912年夏季奧運會，亦都係M1913型軍刀嘅設計者。

巴頓抍過手下，又發表過被譽為史上最激勵人心嘅演講—喬治·巴頓對第三軍團嘅演講。

## 參考
隆美爾

**埃爾溫隆美爾**（）係德國二戰將領，英軍同佢起咗個外號叫「**沙漠之狐**」。1944年因為畀希特拉懷疑佢有份參與企圖刺殺佢嘅政變行動而逼佢選擇自殺，終年52。

## 生平
1912年喺德國陸軍獲得少尉軍銜。一戰結束之前佢升到上尉。戰後佢留喺陸軍度。1933年升做少校。1939年升做少將。1940年2月佢做咗第7裝甲師師長，佢有份打5月至6月嘅進攻西線荷比法盧嘅戰役。

1941年升做中將。同年畀希特拉派佢去北非作戰，幫打輸緊嘅意大利軍喺利比亞擋住英軍，同一年佢升做上將。1942年隆美爾攻佔利比亞東部嘅托布魯克之後升做元帥，之後佢嘅部隊喺埃及亞歷山大港以西嘅地方畀盟軍擋住。第二次阿拉曼戰役之後，北非嘅德意部隊一路向西節節敗退，加埋盟軍響摩洛哥同埋阿爾及利亞登陸，軸心軍兩面受敵。隆美爾喺1943年春天奉希特拉嘅命令離開北非，困喺突尼西亞北部嘅軸心軍二十幾萬人響5月投降。

1944年7月20號希特拉遇到炸彈刺殺但係只係受咗輕傷，納粹政權追查有份嘅人時有啲被捕嘅人供咗隆美爾個名出嚟，希特拉唔想因為隆美爾上法庭受審而影響到德國人嘅士氣，於是派人叫佢揀，一係受審，一係自盡，隆美爾揀咗食山埃膠囊自盡，納粹政權之後話佢因為心臟病發而死，仲同佢舉行國葬。

## 參考
橡膠

**橡膠**（粵讀：zoeng⁶ gaau¹），又叫樹膠，係一種有彈性嘅聚合物。佢可以由一啲植物嘅樹汁中得到，亦可以係人造嘅，兩者都有相當多嘅應用及產品，例如車呔、墊圈等，成為重要經濟作物。橡膠嘅種植主要集中喺東南亞地區，例如泰國、馬來西亞、印度尼西亞。

橡膠傳入英國後，啲人發現呢種物料能夠非常有效擦走鉛筆留低嘅痕跡，於是發明咗擦膠。橡膠英文名rubber係由1770年時英國普利斯特里因為發現佢擦得走（rub off）鉛筆筆跡。

按照製成方式嘅唔同，橡膠可以分為合成橡膠同天然橡膠兩類。

## 註

## 參考

*鄧健民譯，《橡膠大全》，台北縣新店市：財團法人徐氏基金會，ISBN 957-18-0371-5.
*《上海期貨交易所天然橡膠交易手冊》

## 睇埋

*丁苯橡膠
*橡膠樹
*彈性
馬其頌歌

《**馬其頌歌**》（意大利文：*Inno delle Marche*）係意大利馬其大區嘅正式區歌，由佐雲尼·阿利維（Giovanni Allevi）受馬其大區政府創作，2007年9月1號喺羅利托鎮（Loreto）首演。《馬其頌歌》係為數不多嘅無歌詞嘅區歌之一。

## 參考
吾家諾曼第

《**吾家諾曼第**》（法文：*Ma Normandie*）係一首頌歌，由菲德列·比夏（Frédéric Bérat）喺1835年創作，宜家係法國上諾曼第同下諾曼第兩個大區嘅非正式區歌。由於諾曼第同澤西島歷史上同屬諾曼第公國，因此伊首歌都曾經係澤西島嘅非正式區歌，直到澤西島政府喺2010年正式改用《島國家園》（*Island Home*）做區歌。

## 歌詞
### 法文歌詞

**Ma Normandie**

Quand tout renaît à l'espérance,
Et que l'hiver fuit loin de nous,
Sous le beau ciel de notre France,
Quand le soleil revient plus doux,
Quand la nature est reverdie,
Quand l'hirondelle est de retour,
J'aime à revoir **ma Normandie!<br>
C'est le pays qui m'a donné le jour.**

J'ai vu les champs de l'Helvétie,
Et ses chalets et ses glaciers;
J'ai vu le ciel de l'Italie,
Et Venise et ses gondoliers.
En saluant chaque patrie,
Je me disais : aucun séjour
N'est plus beau que **ma Normandie!<br>
C'est le pays qui m'a donné le jour.**

Il est un âge dans la vie,
Où chaque rêve doit finir,
Un âge où l'âme recueillie
A besoin de se souvenir.
Lorsque ma muse refroidie
Aura fini ses chants d'amour,
J'irai revoir **ma Normandie!<br>
C'est le pays qui m'a donné le jour.**

### 諾曼第文歌詞

***Ma Normaundie***

|Quaund no ratouorne à l’espéraunche,
et que la freid est louen de nouos.
Pis qu’no reveî des biaos Daimmaunches,
et que l’solé revyint pllus doux.
Quaund le r’nouvé est raccachi,
joaunats, promioles, hérondes itou,
J’îme cha d’arveî **ma Normaundie**,
ch’est lyi l’pays qui m’a bailli eul jou.

J’i veu les cllos eud l’Helvétie,
et touôte la nyige ammonchellaée.
Guettyi eul cyil eud l’Italie,
et Venise et ses biaos batés.
De touos pays d’exçaès joulyis,
mei vo preachyi qu’aôqueuns in’tou,
N’est pu biao que **ma Normaundie**,
ch’est lyi l’pays qui m’a bailli eul jou.

Vyint le temps de la souovenanche,
ou touôte histouêre deit finin.
Le temps ou touôte tête bllanche'
a besouen de se souvenin.
Quaund je m’érai byin ébraillyi,
dégoublinaé praêt au retou
J’érai arveî **ma Normaundie**,
ch’est lyi l’pays qui m’a bailli eul jou.

### 中譯

《**吾家諾曼第**》

|當眾人又再滿懷希望
當寒冬離眾人而去，
當法蘭西美麗天空下，
陽光又再如斯纏綿，
大地萬物，復甦如新，
南去飛燕，又再北歸，
余望重歸**吾家諾曼第**！
**只因余生於斯，長於斯。**

曾遊瑞士之廣袤田園，
叢密森林，蕭瑟冰川；
曾遊義大利，仰望天穹，
亦曾泛舟於威尼斯，
余頂禮於四方諸國，
唯余自言：五湖四海
美極不如**吾家諾曼第**！
**只因余生於斯，長於斯。**

古雲人算不如天算，
良辰美景，皆有盡時。
此時此刻，余唯願歸去，
重拾昔日，晨思夜夢。
靈感之泉，業已枯竭，
再美情歌，亦已曲終。
余必重歸**吾家諾曼第**！
**只因余生於斯，長於斯。**

### 粵譯

《**我嘅諾曼第**》

當大家又試滿懷希望
當冬天離大家而去，
當法蘭西美麗嘅天空之下，
陽光比之前更加纏綿，
大自然蘇醒過來，
燕子又飛返返來，
我好想再見到**我嘅諾曼第**！
**因為嗰道係我出世嘅地方。**

我見過瑞士嘅田園，
重有佢嘅森林同埋冰川；
我見過意大利嘅天空，
亦都見過威尼斯同佢嘅船夫，
我欣賞每一個國家，
但係我都係覺得：無一個國家
靚得過**我嘅諾曼第**！
**因為嗰道係我出世嘅地方。**

生命中總有一個
每個夢都要結束嘅時候。
總有一個
每個靈魂都記住嘅時刻。
我嘅藝術之神已經冷靜徂，
佢嘅情歌已經唱完澌
我一定要再見到**我嘅諾曼第**！
**因為嗰道係我出世嘅地方。**
共濟會

**共濟會**（），別名**規矩會**，**美生會**等等，甚至**[[洪門]]**，係一個遠古至歐洲中世紀嘅神秘組織。但現代共濟會表明係國際性慈善同社交組織，而且透明度已經高好多。佢今日係類似宗教嘅兄弟會但又唔限會員嘅宗教信仰，基本宗旨係提倡博愛、自由、慈善，追求提升個人美德令人類進步。會員包括眾多名人同政治人，有啲要求申請者必須係有神論者，有啲就接受無神論者申請。反對者認為佢係富人同權貴嘅陰謀組織，有種神秘嘅統治世界計劃，比如世界新秩序等。

## 標誌
由字母G、方矩同圓規組成象徵符號（寓意畫）係共濟會象徵，水平儀同直角尺係歐洲以前石匠工具，指會有會規

## 著作
*《共濟會憲章》The Constitutions of the Freemasons,1734年,原作者James Anderson,整編者Benjamin Franklin同Paul Royster
*《共濟會古代以及公認的蘇格蘭禮的道德與教義》Morals and Dogma of the Ancient and Accepted Scottish Rite of Freemasonry, 作者Albert Pike(維珍尼亞州列治文:L.H. Jenkins, Inc., 1942年)
*《詞語書》The Book of the Words, 作者Albert Pike (Kila, Mont.: Kessinger Publishing Co., n.d.)
*《鄧肯的共濟會儀式與告誡》Duncan's Masonic Ritual and Monitor,1866年,作者Malcolm C. Duncan
*《通往光明的橋樑》,Rex R. Hutchens(華盛頓:最高委員會,1988年)

## 參考
* 探索頻道：陰謀論與神話
* 香港新浪網：談談靈說說怪
* 香港太陽報，2002年7月4日
* 香港壹周刊，2002年10月24日
* 香港文匯報，2006年5月26日
* 《大英簡明百科》
* 《啟蒙運動百科全書》（上海人民出版社，2004）

## 資料

## 出面網頁

;英倫共濟會三大母會
* 英格蘭聯合總會
* 蘇格蘭總會
* 愛爾蘭總會
;中歐
* 德國共濟會聯合總會
* 荷蘭總會
* 奧地利大東方總會
* 瑞士阿爾賓娜總會
;北歐
* 瑞典總會
* 挪威總會
* 丹麥總會
* 冰島總會
* 芬蘭總會
;南歐
* 法國大東方總會
* 法蘭西國家總會
* 法國人權會社
* 法國女性共濟會總會
* 比利時大東方總會
* 西班牙大東方總會
* 葡萄牙總會
* 意大利總會
* 意大利大東方總會
* 希臘大東方總會
;東歐
* 俄羅斯大東方總會
* 烏克蘭總會
* 波蘭總會
* 捷克總會
;北美
* 賓夕法尼亞州總會
* 華盛頓總會
* 馬薩諸塞州總會
* 加州總會
* 夏威夷總會
* 蘇格蘭禮南方轄區
* 蘇格蘭禮北方轄區
* 美國約克禮
* 約克禮皇家拱門分會
* 約克禮聖殿騎士團
* 啟明星兄弟會
* 華盛頓紀念堂
* 加拿大不列顛哥倫比亞省和育空地區總會
* 加拿大魁北克省總會
;拉美
* 墨西哥約克禮
* 巴拿馬總會
* 古巴總會
* 海地總會
* 委內瑞拉總會
* 秘魯總會
* 智利總會
* 阿根廷總會
* 烏拉圭大東方
* 巴西總會
;亞太
* 澳大利亞總會
* 新西蘭總會
* 馬來西亞蘇格蘭分會
* 菲律賓總會
* 新加坡分會
* 泰國分會
* 香港雍仁會館
* 韓國蘇格蘭禮分會
* 日本總會
* 印度總會
* 以色列總會
* 黎巴嫩大東方
* 土耳其總會
;非洲
* 摩洛哥總會
* 馬里人權會社
* 博茨瓦納總會
* 尼日利亞蘇格蘭禮總會
* 南非總會
;其他
* 共濟會環球官網匯總
* 共濟會圖書館
* 加拿大不列顛哥倫比亞與育空地區總會所官網地圖
* A page about Freemasonry
* 保羅·貝塞爾的共濟會識別
* 共濟會信息網
* 北美共濟會服務協會MSANA
* 今日共濟會
* 共濟會雜誌“Pietre Stones”
* 英國共濟會官方雜誌

* 中國共濟會研究博客
華隆人之歌

《**華隆人之歌**》（；華隆文：*Li Tchant des Walons*）係比利時華隆大區嘅區歌。提奧菲·保維（Théophile Bovy）作詞，路易·伊耶（Louis HIllier）作曲。1998年，華隆大區議會通過法例，將《華隆人之歌》嘅法文版本同大區區旗一齊被議會賦予官方地位。

## 歌詞

以下收錄嘅係喺官方場合唱嘅兩節。


***華龍文歌詞******Li Tchant des Walons***

Nos estans firs di nosse pitite patreye,
Ca lådje et lon, on djåze di ses efants.
Å prumî rang, on l' mete po l' industreye
Et dvins les årts, ele riglatixh ostant.
Nosse tere est ptite, mins nos avans l' ritchesse
Des omes sincieus k' anôblixhèt leu nom.
Et nos avans des libertés timpesse:
Vola pocwè k' on-z est firs d' esse Walons!
Et nos avans des libertés timpesse:
Vola pocwè, vola pocwè
K' on-z est firs d' esse Walons!

Pitit payis, vos k' a tant d' grandeu d' åme,
Nos vos inmans bén, sins k' nos l' breyanxhe tot hôt.
Cwand on vs kidjåze, ås ouys montèt nos låmes
Et nos sintans nosse cour bate a gros côps !
N' åyîz nole sogne et vikez e liyesse,
Di vos efants, les bresses et l' cour sont bons.
Et nos avans les tchveas foirt près del tiesse:
Vola pocwè k' on-z est fir d' esse Walon !
Et nos avans les tchveas foirt près del tiesse:
Vola pocwè, vola pocwè
K' on-z est firs d' esse Walons!


***法文歌詞******Le Chant des Wallons***

Nous sommes fiers de notre Wallonie,
Le monde entier admire ses enfants.
Au premier rang brille son industrie
Et dans les arts on l'apprécie autant.
Bien que petit, notre pays surpasse
Par ses savants de plus grandes nations.
Et nous voulons des libertés en masse:
Voilà pourquoi l'on est fier d'être Wallons!
Et nous voulons des libertés en masse:
Voilà puorquoi, voilà puorquoi, 
L'on est fier d'être Wallons!

Petit pays, c'est pour ta grandeur d'âme
Que nous t'aimons, sans trop le proclamer.
Notre oeil se voile aussitôt qu'on te blâme
Et notre coeur est prêt à se briser.
Ne crains jamais les coups de l'adversaire.
De tes enfants les bras te défendront
Il ne faut pas braver notre colère:
Voilà pourquoi l'on est fier d'être Wallons!
Il ne faut pas braver notre colère:
Voilà puorquoi, voilà puorquoi, 
L'on est fier d'être Wallons!


***粵語直譯******華龍人之歌***

我等為我等嘅華龍感到好自豪，
全世界都羨慕下一代嘅華龍人。
大家首先要贊揚佢嘅工業成就，
然後重要欣賞佢富麗堂皇嘅藝術收藏！
我等嘅國家雖然好細，但係我等
超越到好多大過我等嘅國家。
最彌足珍貴嘅係我等嘅自由！
正因為咁，我等先至以身為華龍人而自豪！
最彌足珍貴嘅係我等嘅自由！
正因為咁，正因為咁，
我等先至以身為華龍人而自豪！

國家雖然細，但係成就卓越，
我等愛佢，但係我等唔會驕傲。
佢被人中傷嘅時候，我等會好傷心，
但係我等嘅眼已經喺道搵緊中傷你嘅人！
不過唔好驚敵人會來入侵，
因為華龍嘅子孫會奮身保衛國土。
我等一發火，敵人就聲都唔敢聲！
正因為咁，我等先至以身為華龍人而自豪！
我等一發火，敵人就聲都唔敢聲！
正因為咁，正因為咁，
我等先至以身為華龍人而自豪！



類:華隆
慕尼黑協定

**慕尼黑協定**（英文：**Munich Agreement**；捷克文：**Mnichovská zrada**；德文：**Münchner Abkommen**）係容許納粹德國吞併捷克斯洛伐克嘅蘇台德地區嘅一份協議，1938年9月30號由英國、法國、德國同埋意大利簽訂。

## 概要
1938年3月，納粹德國實踐德奧合併後，開始注意下一個侵略目標捷克斯洛伐克。由於靠近兩國邊境嘅捷克斯洛伐克嘅蘇台德地區有300幾萬德意志族，一方面，總理希特勒指使納粹黨徒同部分民眾要求「民族自治」、「脫離捷克斯洛伐克」；另一方面，希特勒又聲稱唔能夠容忍德國境外嘅德意志族受到「欺侮」，要同佢哋「伸張正義」，準備用軍事行動「掃蕩捷克」，為佢屯兵邊界創造輿論條件。希特勒喺9月12號威脅話，如果捷克斯洛伐克政府唔畀蘇台德地區嘅德意志族「公平待遇」，德國就會採取行動。而捷克斯洛伐克政府自然亦唔願任人宰割，亦開始局部動員，加強邊界嘅作戰兵力。

由於第一次世界大戰之後，捷克斯洛伐克喺英法保護下恢復咗主權，同法國簽訂咗互助條約，所以如果德國同捷克斯洛伐克交戰，英法按照條約必然捲入戰爭。9月13號，法國內閣開咗成日會，以尋求對策。當晚，總理達拉第決定請英國首相張伯倫出面調解。

9月13號晚，英國首相張伯倫發畀希特勒一封十萬火急嘅電報，話要同希特勒見面，希望「和平解決」呢個問題。

9月15號張伯倫飛去德國。會面結束後，張伯倫連夜趕返倫敦，同法國人一齊向捷克斯洛伐克政府施壓，要佢哋根據民族自決原則解決蘇台德地區問題。

9月22號希特勒又提出新要求：捷克斯洛伐克境內以德意志族為主要居民嘅地區必須由德國軍隊立即佔領，捷克斯洛伐克軍隊必須喺9月28號冚唪唥撤出蘇台德地區。

對此，捷克斯洛伐克政府唔單止表示拒絕，重宣布全國總動員。

9月27號，希特勒下令德軍7個師進入德捷邊界前沿陣地。由於9月28號係希特勒要求捷政府答覆嘅最後期限，捷克斯洛伐克無意接受佢嘅要求，為防止不測，重下令立即徵召100萬兵員。戰爭好似一觸即發。

9月29號，張伯倫第二次飛德國。當日，喺慕尼黑召開咗由希特勒、墨索里尼、張伯倫、達拉第參加嘅德意英法四國首腦會議，規定將蘇台德區「轉讓」畀德國。而割讓領土嘅捷克斯洛伐克，就冇權出席會議。呢個就係著名嘅「慕尼黑協定」。

9月30日，捷克斯洛伐克政府表示拒絕呢個協定，但英法話，如果捷克斯洛伐克政府唔同意噉英法就冇義務協防捷克。最終，捷克斯洛伐克政府妥協，同意割讓領土。

希特勒喺呢次會議度聲稱，蘇台德地區係佢對西方嘅最後一次領土要求。張伯倫對此毫無懷疑，返到倫敦落機嗰陣，重興高采烈噉聲稱，佢帶返嚟「一代人嘅和平」。但希特勒冇口齒，喺1939年3月吞併咗捷克斯洛伐克全境。

## 德國人嘅反應
德國陸軍總參謀長路德維希貝克反對德國喺1938年入侵捷克斯洛伐克，認為德國咁做會搞到同英法開戰，而德國係冇勝算，但係當時德軍高層得佢一個敢當面反對希特勒嘅計劃，最終貝克喺8月辭職，而希特勒叫佢暫時唔好公佈佢辭職嘅消息。

## 之後
捷克斯洛伐克總統愛德華貝奈斯喺1938年10月辭職。1945年德國投降後，蘇台德地區重新畀返捷克斯洛伐克，喺蘇台德地區嘅德裔居民大部份都畀捷克斯洛伐克驅逐出國。

## 參考
四環九約

**四環九約**係香港城分區。環係唐人對聚居地嘅叫法。四環九約係英人治港中期嘅分法。環由於只係聚居處，會隨住人口擴張，定義會有所改變。而英人唐人對地帶看法有異，因而中環與中區有別，西環與西區有別。後人對四環分野，時有混淆。

## 史
英國人北岸開香港城，甚至不講得係城，全無諗過有唐人聚居，只求安身居留地，可以擺貨泊船，生意留省城。然而一開埠，就有唐人來搵機會，無數唐人來港，短短年半，就建起聚居。唐人分兩批，一批喺今日中環街市對上嘅涌谷，是爲中環，另一批喺城邊灘地，今日文咸街一帶聚居，是爲上環。及後灣仔聚居，就加個下環。當時西環未填海，只有西灣，卽係擸𢶍灣，洋名卑路乍灣。西灣有村。之後西灣填海，伸到堅彌地城。及後分成四環九約。西環係其中之一。
行話

**行話**（行讀杭；），又叫**行內人話**、**術語**，係指特定行業嘅專門語言。譬如某事某物，**行內人叫**乜乜，行外人就未必聽得曉。

## 睇埋
*行話學
*詞彙表
UTC±0

**UTC±0**同下列時區相同：
* 格林尼治標準時間
* 歐洲西部時間

## 未實行日光節約時間嘅地區
* 布基納法索
* 鮑威特島
* 象牙海岸
* 甘比亞
* 迦納
* 格陵蘭
** 東北
*** Danmarkshavn同佢嘅鄰近區域
* 畿內亞
* 畿內亞比紹
* 冰島
* 利比里亞
* 馬里
* 毛里塔尼亞
* 聖海倫娜島（包含亞森松島同崔斯坦達庫尼亞）
* 聖多美
* 塞內加爾
* 獅子山
* 多哥

**注意：**
# Bjargtangar係UTC+0點區（未實行日光節約地區）內最西邊嘅地點，位於冰島嘅西北側（西經24度32分）。當地時間實際比時區規範嘅時間快1小時38分鐘，係最大誤差。
# 布威島係UTC+0點區（未實行日光節約地區）內最東邊嘅地點，位於大西洋（東經3度24分），屬於挪威領地。

## 實行日光節約時間嘅地區
* 法羅群島*
* 根西島*
* 愛爾蘭共和國*
* 曼島*
* 澤西島*
* 葡萄牙*（除本土外亦作亞速群島嘅日光節約時間）
* 西班牙
** 加那利群島*（實行歐洲夏令時間）
* 英國*（GMT／BST）

**注意：**
# 西班牙加那利群島嘅El Hierro島（西經18度）為未使用日光節約時間嘅時區內最西邊嘅地點，實際時間喺夏日比UTC+0點區快2個鐘12分鐘，係時區內最大嘅誤差。
# 英國東安格利亞Suffolk嘅Lowestoft係未使用日光節約時間嘅時區內最東邊嘅地點（東經1度45分）。
莎芬娜

**莎芬娜**（，韃靼話：**Dinara Möbin qızı Safina**，）係俄羅斯前職業網球手。

## 屋企
* 阿爸Michail
* 阿媽Raouza Islanova
* 阿哥Marat，都係前職業網球手

## 球員生涯
莎芬娜係右手揸拍，2000年轉打職業賽。

## 威水史
* 單打最高排名：**1**（2009年4月20號）
* 雙打最高排名：8（2008年5月12號）
* 網球大滿貫最叻（女單）：
** 澳洲網球公開賽：亞軍（2009年） 
** 法國網球公開賽：亞軍（2008年、2009年） 
** 溫布頓網球公開賽：四強（2009年） 
** 美國網球公開賽：四強（2008年）
*夏季奧林匹克運動會
**女子單打：銀牌（2008年） 

## 攷

## 出面網頁

* 
*  
* 
* 
* 
*
王水

**王水**，又叫**王酸**、**硝基鹽酸**，係一種腐蝕性極强、飆黃煙嘅液體，由硝酸同鹽酸以1:3（體積比）混合而成嘅混合物，係少數能夠溶解金同鉑嘅物質之一。但唔係所有金屬都可以被渠溶解。

## 製備
可以將濃硫酸同濃硝酸撈埋一齊。渠哋即刻會起反應：

: HNO3 (aq) + 3 HCl (aq) → NOCl (g) + Cl2 (g) + 2 H2O (l)
亞硝酰氯會進一步分解，成一氧化氮同氯氣。一氧化氮又有時會同空氣入面嘅氧氣反應產生二氧化氮。

## 反應
渠犀利嘅地方就在於渠可以溶解金、白金等金屬。原理如下：

### 溶解金
Au+HNO3+4HCl→AuCl4-+NO↑+H3O+

溶咗入去之後慢慢蒸乾水分，可以有氯金酸。
過渡金屬

**過渡金屬**，又叫**過渡元素**，係元素週期表d區嘅一系列金屬元素。呢個區域包括3到12一共十個族嘅元素，但唔包括f區內嘅過渡元素。

## 定義
對於「過渡金屬」，唔同科學家有唔同嘅定義。

# 根據國際純化學和應用化學聯合會，過渡金屬係一個**有部分填滿嘅[[d軌道]]**嘅元素，而渠可以**整到一個有未填滿d軌道嘅[[離子|陽離子]]**出來。
# 有科學家直接將**位於第3-12族嘅元素（d區）嘅所有元素**當係過渡金屬，而f區元素叫做內過渡金屬。
# 弗蘭克·阿爾伯特·科頓同傑弗里·威爾金森兩位科學家擴展咗IUPAC嘅定義。因爲**[[鈧]]同[[釔]]**兩個元素喺**金屬嘅狀態下有部分填滿嘅d軌道**，所以兩人將渠列入過渡金屬入面。

鑒於定義1，有人唔當鋅等金屬係過渡金屬，因爲鋅嘅3d軌道已經填滿。

## 性質
### 氧化態
過渡金屬一般有好多氧化態。例如錳嘅氧化態可以係由正七至正二，有+7（灰錳氧）、+4（二氧化錳）等化合物。

### 可以形成有顔色嘅化合物
過渡金屬嘅化合物通常有顔色。

Copper(II)-sulfate-pentahydrate-sample.jpg|硫酸銅係藍色。
Cobalt(II)-chloride-hexahydrate-sample.jpg|六水合氯化鈷係粉紅色。
Potassium-dichromate-sample.jpg|重鉻酸鉀係橙色。
KMnO4 in H2O.jpg|高錳酸鉀（灰錳氧）係紫色。
Iron(II)-sulfate-heptahydrate-sample.jpg|硫酸亞鐵係藍綠色。


### 形成絡合物
因爲過渡金屬有未滿嘅d軌道，所以可以接受配體嘅電子，同渠形成絡合物。
電離

電離（Ionization），又叫電離作用，係原子、分子喺物理作用下形成離子嘅過程，比如話：

** HCl喺水溶液入邊，受水分子作用全部電離成H+同Cl−，因此被定義為強酸
** CH3COOH喺水溶液入邊，受水分子作用部分電離成H+同CH3COO−，因此被定義為弱酸
** 喺光照或高能射線輻射下，气態原子、分子失去电子變成離子
** 電離大致可細分為兩種類型：連續電離（sequential ionization）同非連續電離（Non-sequential ionization）。喺古典物理學入邊，只有連續電離先可以發生。非連續電離違返咗幾個物理定律，屬於量子電離。
硝酸

**硝酸**（又叫**硝鏹水**）係氧化力強嘅強酸，分子式HNO3。

## 性質
市售硝酸濃度68%，同水共沸，沸點120.5℃，叫「濃硝酸」。呢隻共沸物喺室溫係無色液體。

## 反應

### 光分解反應
硝酸見光易分解出氧氣同二氧化氮，要用啡色試劑樽裝。

4HNO₃　→　2H₂O＋4NO₂＋O₂

### 氧化還原反應
硝酸做氧化劑嗰陣，還原產物一般係一氧化氮或者二氧化氮。

#### 同金屬反應
硝酸同多數金屬反應，但產物取決於酸濃度同金屬嘅性質。稀硝酸同多數金屬反應時好似典型嘅酸。同鎂、錳或鋅反應出氫：

Mg＋2HNO₃　→　Mg(NO₃)₂＋H₂

Mn＋2HNO₃　→　Mn(NO₃)₂＋H₂

Zn＋2HNO₃　→　Zn(NO₃)₂＋H₂

硝酸識氧化銅同銀等毋太活潑嘅金屬。氧化爾等毋太活潑或毋太電正嘅金屬時，產物取決於溫度同酸濃度，譬如銅同稀硝酸喺室溫反應，計量係3比8：

3Cu＋8HNO₃　→　3Cu(NO₃)₂＋2NO＋4H₂O

生成嘅一氧化氮可能同空氣氧反應成二氧化氮。銅同濃啲嘅硝酸反應直接生成二氧化氮，計量係1比4：

Cu＋4H⁺＋2NO₃⁻　→　Cu²⁺＋2NO₂＋2H₂O

鉻、鐵同鋁易溶喺稀硝酸，但喺濃硝酸鈍化形成緻密嘅氧化膜，保護金屬，毋會繼續反應。鈍化體積濃度通常係20%至50%（見ASTM A967-05 ）。喺濃硝酸會鈍化嘅金屬有鉻、鐵、鈷、鎳同鋁。多數金屬同硝酸反應出對應嘅硝酸鹽，但有啲金屬會出氧化物；好似鈦同錫會分別氧化成二氧化鈦同二氧化錫。

#### 同非金屬、類金屬反應
硝酸會同一啲非金屬、類金屬元素反應，除咗氮、氧、稀有氣體、矽、碘之外嘅鹵素，多數將佢哋氧化到最高氧化態嘅氧化物或含氧酸；硝酸如果濃就出副產物二氧化氮，如果稀就出一氧化氮。

濃硝酸同石墨或無定形碳反應，但毋同鑽石反應，可用來分開鑽石同氧化咗嘅石墨。

C（石墨）＋4HNO₃　→　CO₂＋4NO₂＋2H₂O

3C（石墨）＋4HNO₃　→　3CO₂＋4NO＋2H₂O

濃硝酸分別氧化P₄、S₈、I₂做H₃PO₄、H₂SO₄、HIO₃。

砷、銻同硝酸反應會分別出五氧化二砷同五氧化二銻。

### 酸鹼反應

佢係強酸，酸度係數負1.4，溶喺水會完全電離，出硝酸根離子同氫離子。硝酸分子電離後只會出一粒氫離子，係一元酸。

佢會中和鹼，出硝酸鹽同水。

## 用途
硝酸嘅主要工業用途係生產肥田料，單係用來同氨中和出硝酸銨就使咗2600萬噸（1987年產量）嘅百份之75至80。其它主要用途係整爆炸品，尼龍前體同特製有機化合物。

### 整有機氮化合物
無論係工業定其它領域嘅有機合成，硝基都係好有用嘅官能團。硝酸同硫酸嘅混合物用親電芳香取代反應加硝基取代基落毋同嘅芳香化合物度，黃色炸藥等嘅爆炸品就係噉整：

C₆H₅CH₃＋3HNO₃　→　C₆H₂(NO₂)₃CH₃＋3H₂O

### 愛來做氧化劑
尼龍前體己二酸係用硝酸氧化「KA油」（環己酮同環己醇嘅混合物）大規模生產。

## 安全
硝酸係腐蝕酸同強氧化劑，對人嘅主要危險係化學燒傷，會酸水解蛋白質（醯胺）同油脂（酯），跟住分解生物組織（例如皮膚同肉）。濃硝酸同人皮嘅角蛋白反應，染黃人皮，呢啲黃漬中和後變橙。佢唔係致癌物或者突變原，systemic影響unlikely。

倒瀉硝酸落皮膚嘅標準急救程序係同其它腐蝕物一樣用大量水沖。要沖起碼10分鐘去冷卻「硝傷」附近嘅人體組織同防止進一步嘅傷害。即刻除咗沾污嘅衣物同徹底沖洗底下嘅皮膚。
葡萄醣

**葡萄醣**（，），又寫**葡萄糖**，單醣一種，係六碳醣，化學式 C6H12O6。葡萄糖係響植物入邊發現，佢同菓醣、半乳醣夾埋成咗三種囉嚟食嘅，兼且消化嗰陣直接吸收入血管嘅單糖。葡萄糖喺生物當中好重要，係能量嘅主要來源同埋新陳代謝嘅中間產物。葡萄糖係光合作用嘅產物，亦係細胞呼吸嘅燃料。
提子糖

**提子糖**（糖讀淌），糖（讀淌）一種，係提子做餡，或者有提子味。以前會用提子造做，但現代可能只加酯，如庚酸乙酯、壬酸乙酯、氨茴酸甲酯。
潘多拉病毒

**潘多拉病毒**（粵讀：pun¹ do¹ laai¹ beng⁶ duk⁶，），係一類非常大型嘅病毒。其基因組比其它所有已知病毒都要大。直徑達1微米 。類似於Mimivirus及Megavirus等非常多非常大嘅病毒，潘多拉病毒亦感染變形蟲。但係該病毒嘅基因組卻包含1.9-2.5百萬鹼基對嘅DNA，係Megavirus嘅兩倍。與其它大型病毒相比，其外觀同基因編碼亦有非常大唔同。 

呢種病毒喺水中生活 。

## 參考
威爾斯佐治王子

**威爾斯佐治王子**（，），全名**佐治·亞歷山大·路易**（）係威爾斯親王威廉同王妃嘉芙蓮嘅仔，2013年7月22號下晝4點24分喺倫敦聖瑪麗醫院出世，重8磅6安士（3.6千克）。佢係女王伊利沙伯二世嘅第一個曾孫，又係英國嘅第二順位繼承人。

## 參考

## 出面網頁
城際鐵路

**城際鐵路**（粵讀：sing⁴ zai³ tit³ lou⁶）即係多個城市之間嘅軌道交通，亦係一種提供城市市中心同郊區之間往來通勤嘅鐵路運輸服務。作為通勤鐵路用嗰時，顧名思義，主要服務需要每日通勤嘅學生同埋上班族。喺全球大部分嘅城市群，每日都有大量乘客搭區域鐵路返工放工同返學放學。

20世紀末以來，非常多地方嘅城市都着重發展區域鐵路，一方面希望減輕市區內嘅路面交通壓力，以及減少污染，及對汽車同石油嘅依賴；另一方面亦希望區域鐵路能夠帶動途經地區發展成為都會嘅住宅區。

## 列車
區域鐵路嘅列車多數都會設法增加載客量，但因為行走距離有時會比地下鐵路等長，所以一般都唔會令乘客感覺太過擠迫。大部份嘅區域鐵路列車都唔會有餐車等屬於長途車嘅裝備。區域鐵路一般嘅行走距離為15至180公里，運行速度由每小時55至175公里唔等。車廂可能係單層或雙層，常見嘅單層車廂嘅載客量約80至110人，雙層嘅約145至170人。

## 特點

大部分嘅區域鐵路都係重鐵，使用同國鐵相同或相近嘅標準。

同輕鐵或城市軌道交通系統（通常係地下鐵路及其延伸）相比，區域鐵路主要分別係：

* 使用嘅車輛體積較大
* 多數班次較稀疏
* 有特定嘅抵發時間表（列車喺指定嘅時刻開車，而唔係每隔一段時間開出）
* 服務地區嘅人口密度一般較低，通常係由市郊到市中心
* 同城市間嘅市際列車，或貨車使用同一路軌

因為區域鐵路可以用返原有嘅市際列車或貨運鐵路嘅路軌，建造成本得以大為降低。但亦有啲區域鐵路為避免同其它列車爭路而造成誤點，而特別建造獨立嘅路軌。

區域鐵路以城市公共交通客流為服務對象，短途、通勤係佢嘅最大特點，一般唔承擔貨物運輸。按照服務範圍嘅大細，可將佢分為兩個部分：市郊鐵路同城市快速鐵路。而市郊鐵路係區域鐵路嘅主要形式。

區域鐵路通常採用當地嘅既有鐵路線嘅軌距。例如英、美用1435毫米（4 呎8½ 吋）標準軌距，日本同瑞士用1067毫米窄軌。

喺某啲城市，區域鐵路同一般城市軌道交通系統（或地鐵）之間嘅分別變得模糊。區域鐵路列車到咗市中心會喺高架或地下嘅路軌上行駛，到咗市郊路段就去返地面。例子有西班牙馬德里嘅Cercanías，法國巴黎嘅RER，澳洲悉尼及墨爾本嘅近郊鐵路。香港嘅港鐵東鐵綫提供嘅服務班次同密度接近一般城市軌道交通系統，而車輛亦以站立為主，但佢仍然同城際鐵路共用一條路軌。日本東京嘅JR山手線列車就運行於環狀嘅獨立路軌，營運路線站距同列車班距同樣接近城市軌道交通系統，並且具有同其它長途鐵路線相互接駁嘅功能。中國北京嘅地鐵十三號線係由郊區中一啲較少用嘅市際同埋貨運路軌改裝而成，但營運模式同城市軌道交通系統差唔多。

某啲歐洲國家由於城市間嘅距離短，令市際列車服務及區域鐵路嘅分野亦變得模糊。例如荷蘭同比利時嘅市際列車運載非常多通勤返工嘅人，佢哋用嘅車輛、行車距離同班次亦接近其它國家嘅區域鐵路。

喺北美洲，區域鐵路鐵路通常係由政府或半政府機構營運。

## 車輛
區域鐵路最常用嘅係柴油動車組、或電力動車組。有啲地方亦會用機車牽引車廂行走。用機車牽引嗰時，區域鐵路差唔多全都會用推拉操作，往一方向行駛時由機車喺前面拉；往另一方向就由機車喺後面推，由司機喺另一端附有駕駛室嘅客車廂遙控機車。日本就以動車組為主流。

## 定義
對於通勤動車組嘅定義，唔同地區都有唔同定義。例如喺英國，即使唔係用橫向座椅嘅列車，亦可被睇成通勤動車組。不過如以日本嘅標準來睇，大部分西方國家嘅「通勤動車組」只可以被睇成近郊型列車。但以日本標準來睇，香港東鐵綫列車可以被睇成「近通混雜」型，有時亦可以睇成係近郊或通勤型。情況有啲似JR東日本E217系同埋JR西日本207系。不過E217 系係近郊型，而207 系嘅機件配備同列車性能介乎於近郊及通勤，但擁有通勤式車體設計而被定為通勤型。後來，自E231系嘅出現，鑑於佢分成通勤同近郊型嘅特點，後來JR亦出現咗一種新嘅電車種類：一般型電車。而且，有啲地區嘅通勤帶非常廣闊，就連近郊鐵路都成為唔少人嘅通勤交通（例東京為中心嘅湘南新宿線，京阪神為中心嘅JR京都．神戶線）。而喺歐洲亦有類似嘅情況，通勤電車亦有機會走得非常遠。所以，現時鐵路界重未有一套公認而且標準嘅定義。

## 屬於通勤線嘅鐵路線
### 中國大陸同香港
*已開通

*興建中

### 台灣

* 台鐵
** 西部幹線各捷運化區間：
***基隆—中壢
***豐原—二水
***南科—屏東
** 內灣線、六家線
* 台北捷運郊區路線：土城線、新莊線、蘆洲線
* 桃園機場捷運（屬於捷運系統，但性質類似於通勤鐵路）

### 日本
#### [[JR|JR線]]

##### [[近畿地方|近畿圈]]（京阪神）
* 東海道本線、山陽本線（JR京都線、JR神戶線）
* JR東西線、片町線（學研都市線）
* 福知山線（JR寶塚線）
* 大阪環狀線
* 阪同線

##### [[關東地方|首都圈]]區域
* 山手線
* 東海道、東北本線（京濱東北線、根岸線）
* 橫濱線
* 南武線
* 武藏野線
* 赤羽線（埼京線）
* 中央本線（中央線（快速）、中央、總武線（各站停車）、直通東京地下鐵東西線）
* 總武線（快速）、橫須賀線
* 京葉線
* 鶴見線
* 常磐線（快速線、緩行線、直通東京地下鐵千代田線）、水戶線 (部份班次為近郊型電車)
* 成田線（常磐快速線直通）
* 相模線
* 湘南新宿線
** 湘南新宿線，常磐線部分區間同橫須賀線雖使用近郊型電車，但路線卻有中距離通勤功用。

#### 非JR業者
* 日本所有地下鐵線(部分線與JR或私鐵直通運轉)
* 16所大手私鐵中，大部份公司嘅全線區間。 （除近鐵嘅 762 毫米軌距區間）
** 當中近畿日本鐵道、京濱急行電鐵、京成電鐵、京阪電氣鐵道、南海電氣鐵道、小田急電鐵、東武鐵道、西日本鐵道、名古屋鐵道有優等列車於通勤線運行。

其它私鐵及第三部門鐵道 :
* 東京臨海高速鐵道臨海線(與JR埼京線直通運轉)
* 筑波快線
* 東葉、泉北、埼玉高速鐵路
* 山陽電鐵
* 新京成電鐵
* 北總鐵路
* IGR岩手銀河鐵道、青森鐵道 (兩者時常直通運轉)

### 韓國
* 首爾首都圈電鐵全區間，包括KORAIL直通區間。

### 加拿大

* 溫哥華：西岸快車（West Coast Express）
* 多倫多：GO鐵路（GO Train）
* 滿地可：市郊鐵路（AMT）

### 美國
* 三藩市灣區：加州通勤鐵路（Caltrain）
* 洛杉磯：南加州都會鐵道（Metrolink）
* 西雅圖地區：海灣通勤鐵路（Sounder Commuter Rail）
* 達拉斯／沃斯堡地區：三一河快速鐵路（Trinity Railway Express）
* 芝加哥：芝加哥通勤鐵路
* 紐約市：長島鐵路、大都會北方鐵路

### 法國

* 巴黎RER

* 法蘭西島Transilien

### 西班牙
* 西班牙近郊鐵路（包含12個都市營運系統）

## 參考

## 睇埋
* 城市軌道交通系統
* 地鐵
* 捷運
* 輕軌運輸
IPad 2

**iPad 2**係蘋果公司設計開發同賣嘅第二代iPad，主要可以視聽媒體，包括圖書、期刊、電影、音樂、遊戲同網絡內容嘅平台。大細同重量介乎市面上嘅智能手機同手提電腦之間。喺2011年3月2號上晝10點（PST：18點），蘋果公司喺歐巴布威啦藝術中心將iPad 2面世。

## 參考
IPad配備Retina顯示器

**iPad配備Retina顯示器**（英文：），通稱**第四代iPad**，係蘋果公司開發同賣嘅平板電腦，喺2012年10月23號喺美國加州聖荷西發佈，同第三代一樣採用9.7吋、2,048×1,536解像度嘅顯示屏。
域名

**域名**（），又叫**網域**、**網域名稱**，係指一串用點隔開嘅名組成嘅互聯網上某一部電腦或計算機組，用嚟喺數據傳輸過程中指示電腦嘅電子方位。由域名解析出IP地址嘅過程要用到DNS（網域名稱系統，Domain Name System）。域名嘅存在可以令人更方便咁用互聯網，而唔需要記住一連串嘅IP地址。

舉個例子，zh-yue.wikipedia.org係一個域名，佢對應208.80.154.225呢一個IP地址。DNS就好似一本自動嘅通訊錄，可以直接撥打wikipedia粵語版嘅名嚟代替電話號碼（IP地址）。DNS就係自動將zh-yue.wikipedia.org翻譯成208.80.152.2嘅系統。

## 出面網頁
* ICANN
* CNNIC
* TWNIC
* HKIRC
* MONIC
* 國際域名解析查詢
*網址註冊常見問題
.us

**.us**係美國國家及地區頂級域（ccTLD）嘅域名。已註冊嘅域名有1,715,757(2016年3月)。

## 註冊條件
*任何美國公民或居民
*任何美國實體，包括組織或公司
*任何國外實體，包括組織或公司，而喺美國真實存在
*提供完整嘅聯繫方式。

NeuStar會頻繁咁抽查（spot checks）各個.us域名嘅註冊資訊。因此.us域名嘅whois資訊隱藏唔到。

## 出面網頁
* .us Domain Registry
* IANA .us whois information
* Management of .us Domain Name (U.S. Department of Commerce)
* usTLD Nexus Requirements - Requirements for registrants of .us domains, Portable Document Format
* Kids.us Content Policies
* RFC 1480: The US Domain (June 1993)

## 參考
麥絲堅娜

**麥絲堅娜**（，）係俄羅斯前職業網球手。

## 屋企
* 阿爸Andrey
* 阿媽Galina

## 球員生涯
麥絲堅娜係右手揸拍。渠係第一個贏得網球四大滿貫賽事女單冠軍嘅俄羅斯球手。

## 威水史
* 單打最高排名：2（2004年9月13號）
* 雙打最高排名：15（2005年2月21號）
* 網球大滿貫最叻（女單）：
** 澳洲網球公開賽：八強（2003年、2004年） 
** 法國網球公開賽：**冠軍**（2004年） 
** 溫布頓網球公開賽：八強（2005年、2006年） 
** 美國網球公開賽：八強（2003年）

## 攷

## 出面網頁

* 
* 
* 
*  
*  
* 
*
聖瑪麗醫院

**聖瑪麗醫院**（**St. Mary's Hospital**）可以係：
* 聖瑪麗醫院 (倫敦)
* 聖瑪麗醫院 (曼徹斯特)
## 睇埋
*瑪麗醫院 (搞清楚)
聖瑪麗醫院 (曼徹斯特)

**聖瑪麗醫院**（）係英國曼徹斯特嘅一間公立醫院，1790年啟用，經費來自中部曼徹斯特大學醫院國家醫療系統信託基金（Central Manchester University Hospitals NHS Foundation Trust）。
Drupal

**Drupal** 係一套自由開源嘅內容管理系統（Content Management System，CMS），以 PHP 語言寫成。喺網頁編程界中，Drupal 經常被視為一套內容管理框架（Content Management Framework），而唔係單純作為一般意義上嘅內容系統。

成套平台將所有內容視為一個「節點」（nodes），背後由大量嘅「組件」（modules）控制佢嘅顯示、修改、排列、分類等方式。呢種設計令 Drupal 唔單只可以建立普通嘅網誌，只要配合適當嘅組件，控制內容顯示同埋處理權限嘅方式，就即刻變成論壇、Wiki、社區網絡。到目前為止，Drupal 嘅社群已經寫咗超過 5900 個組件。

Drupal 雖然配有強大功能，但係唔少用戶批評渠嘅使用介面複雜、違反直覺、設定分布容易惹人混亂。2010年 Drupal 7 的測試版推出，介面引入 WordPress 嘅儀表板（Dashboard）元素，集中改善系統介面，但係唔少模板（theme）同埋組件（module）仍未推出 7.0 版本配合。每次 Drupal 有重大更新時，唔少舊嘅配件未能成功過渡，呢個問題亦都備受詬病。

然而，Drupal 嘅功能由於極具彈性，而且佢嘅運作環境方便編程人員作大幅改動，建立出大量嶄新功能，所以佢依然好受歡迎。截至2012年9月，全球大約有 2.2% 嘅網站都係用 Drupal 製作，係使用內容管理系統中嘅 7%。

## 歷史
Drupal 源自由 Dries Buytaert 所開發嘅一套社群討論軟件。今時今日，佢已經成為好多網絡流量好高嘅網頁嘅幕後功臣，包括美國白宮（Whitehouse.gov）、The Onion、Ain't It Cool News、Spread Firefox、Ourmedia、KernelTrap、NewsBusters 等等。佢特別常見於社群主導嘅網站。

Drupal 係用 PHP 寫成嘅，喺2008年2月，組織方面釋出嘅穩定版為 6.0；喺2011年1月，組織方面釋出嘅穩定版為7.0

## Drupal 協會

## 相關會議/活動
### DrupalCon
DrupalCon 係目前 Drupal 界最大型嘅世界級會議，每年舉行兩屆。

Drupal 協會喺每屆 DrupalCon 都會向若干名用家頒贈獎學金，蒞（嚟）表彰佢哋對 Drupal 社群所作出嘅貢獻。

### DrupalCamp

## 系統
Drupal 而今（依家）可以喺 Windows 同埋 Unix/Linux 操作系統上運作，並支援 IIS 同埋 Apache Web 伺服器；配搭 MySQL 或者 PostgreSQL 數據庫，喺 7.0 版本之後重開始支援埋 SQLite 數據庫添。

## 參考

## 睇埋
* 內容管理系統一覽

## 出面網頁

* Drupal 官方網站
* 香港 Drupal 用家協會 (HKDUG)
* 水滴台灣也要有個 Group!
* Drupal 中國社區
* Drupal 台灣正體中文支援站
* Drupal 中文社區
擸𢶍灣

**擸𢶍灣**，有部份後尾減筆**垃圾灣**，係香港一帶常見地名。

## 香港
* 卑路乍灣，土名叫擸𢶍灣，又叫西灣（灣讀環），幾變成西環。
*擸𢶍灣 (鶴嘴)，如今減筆垃圾灣，石澳與鶴嘴之間。
*醉酒灣，舊日葵涌對出，亦有村叫擸𢶍灣 (葵涌)。
和尚

**和尚**係指嗰啲男嘅佛家神職人員，喺寺廟度做嘢，幫人做法事等等。

## 睇埋
*尼姑
威爾斯王妃嘉芙蓮

**威爾斯王妃嘉芙蓮**（，全名 Catherine Elizabeth "Kate"，原姓 Middleton；），普通話譯成**凱瑟琳**、**凱蒂**或**凱特**，係英國王儲威爾斯親王威廉嘅老婆。

嘉芙蓮喺2011年4月29號同威廉王子結婚，2013年7月22號生咗佐治王子，2015年5月2號生咗莎樂公主，2018年4月23號生咗路易王子。

## 參考

## 出面網頁
菊地凜子

**菊地凜子**（きくちりんこ、Rinko Kikuchi、），原名係**菊地百合子**，係一位日本嘅女演員，喺神奈川縣秦野市出世。

喺2004年5月，佢改咗自己嘅藝名做“菊地凜子”。佢曾經喺2006年由艾力謝路•高沙喥斯•依拿力圖執導嘅《通天塔》度拍過戲，贏到全世界觀眾嘅眼光，喺同一年嘅奧斯卡嘅最佳女配角度入圍。

## 生平
菊地喺1981年1月6號喺神奈川縣秦野市出世。喺1999年，用原名菊地百合子嘅名義，喺新藤兼人執導嘅電影《生きたい》（原題）嚟出道。 喺2001年，佢喺熊切同嘉導演執導嘅電影《空之穴》（原題）嘅演技，贏到包括鹿特丹電影節嘅唔同國際電影節嘅好評。到2004年，佢有份做嘅石井克人導演執導嘅電影《茶之味》，就成為咗戛納電影節期間嘅開幕電影。喺同一年5月，佢宣佈改名做“菊地凜子”。

喺2006年，佢喺執導嘅《火線交錯》入面，扮一位聾啞嘅女高中生綿谷千惠子。佢喺戲入面嘅演技，畀其他人讚，仲喺呢個角色贏咗好多獎，包括奧斯卡最佳女配角獎嘅提名，而佢亦都贏咗國際電影協會嘅新人獎，（同攞同分）。喺《通天塔》入面，佢感情激烈嘅演技，吸引咗好多國際級嘅導演，其中一位就係由電影追兇而出名嘅導演萊恩•約翰遜。

喺2009年，佢喺萊恩•約翰遜嘅電影《The Brothers Bloom》（原題）有份拍，菊地第一次用全英文嚟演出。佢雖然係主角之一，但係因為角色係「只係識得三粒字嘅女人」，所以基本上唔需要任何英文底紙。

佢喺 Adult Swim 頻道嘅人氣系列節目 Robot Chicken 度，成為咗樂高玩具嘅拼搭模型。佢亦曾經喺2007年11月，做過 Chanel 早春系列嘅廣告模特。

喺2007年12月18號，佢喺拍《》期間，拉傷咗兩條大髀嘅肌肉，治療咗兩個月。當初雖然經已經延遲咗拍戲，但係因為係動作片，需要體能嘅部分絕對唔少，所以佢最終決定放棄。佢原本嘅角色，最終由嚟做。

## 私生活
佢身高168cm，擅長馬術、日式跳舞、同埋手語。佢亦表明佢唔靠事務所嚟揾食，而係靠自己積極咁參加唔同地方嘅試鏡，所以受到非常高嘅評價。

## 作品
### 電影
*1999年：《生きたい》，導演新藤兼人
*2001年：《空の穴》，導演熊切同嘉
*2002年：《八月の幻》，導演鈴木浩介
*2004年：《茶の味》，導演石井克人
*2005年：《邊個がために》，導演日向寺太郎
*2006年：《ナイスの森》，飾演菊池（委員長），導演石井克人、三木俊一郎、ANIKI
*2006年：《笑う大天使》，飾演桜井敦子，導演小田一生）
*2006年：《火線交錯》，飾演綿矢千惠子，導演：阿利安卓•崗札雷•伊納利圖）
*2007年：《戀するマドリ》，飾演敦子，導演大九明子
*2009年：《Sideways》，飾演Mina Parker，導演賽林•葛拉克（Cellin Gluck）
*2009年：《Assault Girls》，飾演Lucifer，導演押井守
*2010年：《上海》，導演：麥克哈夫斯強
*2010年：《挪威嘅森林》，飾演直子，導演陳英雄
*2010年：《諜海風雲》，飾演純子
*2011年：《怪奇森林》，飾演Rinko Kikuchi
*2012年：《浪人47 47》，飾演 Mizuki
*2013年：《悍戰太平洋》，飾演森真子

### 電視連續劇

## 出面網頁

*
冬瓜

**冬瓜**（*Benincasa pruriens*）係葫蘆科植物，果大汁多，通常用嚟煲湯。佢清熱解毒、利尿消腫。適合夏天做清淡湯水。瓜肉煲熟軟身可口。果實可以生食、炒或者煲湯。

## 常見食用方法
### 冬瓜盅
廣東名菜「冬瓜盅」，係將冬瓜挖空之後，放配料入冬瓜身燉熬成嘅一味餸。

### 冬瓜粒湯
係將冬瓜肉切粒，放埋瘦豬肉、雞蛋、鹹蛋（鹹鴨蛋）、薑、鹽一齊煲成嘅湯。
魚腐

**魚腐**係中國廣東嘅傳統美食，先將鯪魚肉打到起膠，跟住加生粉、蛋黃汁同水攪拌而成，整到乒乓波形放入熱油度炸到金黃色，因為好似豆腐咁滑，所以叫魚腐，通常係配湯粉麵一齊食。
南瓜

**南瓜**（**Cucurbita**）又叫**番瓜**，係葫蘆科植物，果大，通常用嚟整甜品。
## 文化
**南瓜**喺英文世界嘅萬聖節用刻成燈籠，叫做「積克南瓜燈」（jack-o'-lantern）。

童話灰姑娘入面有講到用南瓜造嘅馬車。
悍戰太平洋

；）係一部2013年嘅美國科幻怪獸片，由吉拿域戴拖路執導。臺灣喺2013年7月11號、美國喺7月12號、香港喺7月18號、中國大陸喺7月31號分別上映。

## 劇情
喺地球太平洋地區嘅海底，爆發咗平行宇宙嘅裂縫。恐怖嘅怪獸成隊大軍咁突然衝出海面，用佢哋嘅超巨型身材嚟對人類嘅城市進攻。怪獸嘅強大破壞力，令人類基本上冇辦法還擊，而每一次嘅攻擊，都會有無數嘅人受到威脅同埋死。

經過幾年時間之後，人類終於決定反抗，展開長時間嘅還擊。為咗對抗呢啲超巨型怪獸，人類開始咗代號「機甲獵人」（Jaeger）嘅打仗計畫，即係用一個大型嘅機械人，嚟反擊返怪獸嘅攻擊。呢啲機械人，係由兩位人同時操作，而佢哋腦部嘅神經網絡，亦都會互相連住，嚟幫人類反擊做最大嘅功效。不過，就算係人類最先進嘅機械人，都好多時打唔贏啲怪獸。

喺瀕臨輸嘅邊緣，保衛人類嘅勢力，只係剩返兩位睇落都冇勝算嘅人：一位係曾經畀怪獸打敗咗，所以好灰心嘅前機械人操縱人（查理•漢納扮），而另一位就係從嚟冇打過仗，但係細個嘅時候，曾經見住所有屋企人，畀怪獸殺塞嘅嘅新受訓人（菊地凜子扮）。佢哋一齊操縱老早已經過時嘅大型機械人：美國製造嘅機械人「吉普賽危機」，一齊企起身為人類抵抗怪獸嘅攻擊，避免世界末日發生。

## 演員

## 製作團隊
呢套戲嘅幕後創意團隊，包括奧斯卡得獎嘅攝影指導吉拿域戴拖路（《羊男嘅迷宮》）、製作設計安德魯奈斯可蘭尼同卡蘿絲碧兒、剪輯彼得艾蒙森同埋約翰吉爾羅，仲有服裝設計嘅凱特荷利、配樂就係由拉敏賈瓦迪嚟編寫、視效總監係約翰諾爾同詹姆斯普萊斯、動畫總監係豪爾席可。

《環太平洋》由華納兄弟同傳奇影業公司推出，傳奇影業／DDY製作，由吉勒摩戴托羅做導演。呢套電影將會用 2D同3D版本嚟上映，而部分戲院亦都會有IMAX版，由華納兄弟娛樂公司旗下嘅華納兄弟喺全世界發行。

## 各國機甲獵人

## 評價
媒體評分平均大約65分，其中《羅傑•艾伯特網站》、《坦帕灣時報》、《紐約時報》同《每日電訊報》畀出滿分；爛番茄新鮮度72%，攞到“良好”嘅口碑。

中國大陸新浪網有咁嘅評價：「頭腦同肌肉都有，巨型嘅機器同埋兇惡嘅怪獸之間嘅搏鬥真係驚心動魄，雖然保證有足夠嘅養眼元素，仍然打造出好似史詩一樣嘅氣魄」，「充斥住唔同種類嘅噪音、碎屑、同破壞嘅動作片，但係延展到去每一個角落嘅興奮同活力，亦都有刻意安排嘅細節嚟鋪墊，令到套戯更加誇張」，「雖然套戲有好多嘅戰鬥場面，但係導演仍然記得放一啲比較溫柔嘅情感場面，令套戲冇噉冰冷同無聊」，「多咗一啲其它機器人大片咁樣嘅大聲，少咗一啲戴拖路模式嘅沉靜，只能夠話係一個遺憾」。

明報嘅石琪畀咗2粒半星（最高5粒），佢話：「呢套戲前半部唔太差，加上有黑人將軍同一對搞笑科學家，唔會好悶，而電腦炮製嘅機甲同怪獸大戰初初睇都幾係威猛。至弊到後半部分，打嚟打去就好鬼老套，得個長字。整體嘅製作好明顯比其他荷李活猛片粗糙得多，個卡士又唔知係乜水，成績只係一般。」。

## 票房
美國第一個禮拜六日攞到 $3,830萬美金，排第三位。

## 其它怪獸電影
* 《哥斯拉》（Godzilla）：(1954)
* 《海底怪客[1955]》（It Came From Beneath The Sea）：(1955)
* 《哥斯拉的逆襲》（Godzilla Raids Again）：(1955)
* 《空中大怪獸拉頓》（Rodan）：(1956)
* 《摩斯拉》（Mothra）：(1961)
* 《三大怪獸地球最大決戰》（Ghidorah, The Three-Headed Monster）：(1964)
:備註：集結哥斯拉、拉頓、摩斯拉，同堪稱係「系列中最強反派」、「哥吉拉最大嘅對手」—王者基多拉展開對決。呢隻隨著流星殞落、嚟自外星嘅怪物首次現身。王者基多拉外型類似一條龍，有三個頭、兩條尾同一對翼。呢套戲中東寶塑造嘅一班怪獸越嚟越友善，並且有住擬人嘅性格。
* 《大魔神》（Daimajin）：(1966)
* 《科學怪人嘅怪獸山達對蓋拉》（The War Of The Gargantuas）：(1966)。
:備註：如果冇《科學怪人嘅怪獸山達對蓋拉》，就冇今日嘅布萊德•彼特。小布曾喺第八十四屆奧斯卡頒獎典禮上表示，係呢套戲激勵佢成為一名演員
* 《怪獸總進擊》（Destroy All Monsters）：(1968)
* 《哥斯拉對機械哥斯拉》（Godzilla Vs Mecha-Godzilla）：(1974)

## 註

## 參考

## 出面網頁
*
*
*Pan Pacific Defense Corps (Viral site)
*Movie Online)
*《環太平洋》亦搞聯盟5國機甲獵人耗60億【蘋果日報】
鴨髀湯飯

**鴨髀湯飯**係中國廣東、香港同澳門地區常見嘅嘢食，通常喺茶餐廳同酒樓都有得賣。用冬瓜、冬菇、薑同陳皮來滾湯，可以將湯倒入飯度一齊食。
戰船

**戰船**係用嚟打仗，開片用嘅船，船上裝有武器。大隻嘅戰船叫「戰艦」。

## 軍用
**軍用艦船**軍艦係列入海軍編制，用於完成戰鬥任務同保障任務嘅戰鬥艦艇同特種艦艇，現代軍艦一般裝有導彈、火砲、魚雷、水雷、反潛武器同其它兵器，有啲重載有作戰飛機同直升機。

## 歷史
15世紀後，火砲逐漸成為歐洲風帆戰艦嘅主要武器。17世紀中葉，開始依甲板層數同火砲數量畀戰艦分級。一，二，三，級艦火力力量強，作戰時排成一線戰列進行射擊，故稱戰列艦，佢哋構成海軍嘅基本戰鬥核心；四，五級艦火力較弱，但航速較快，被稱為巡航艦，其使命係進行偵察同喺海運航線上活動；六級艦主要用於通信勤務。

19世紀喺軍艦發展史上佔有特殊嘅地位，喺動力，船體，火砲等方面完成咗由古代戰船向現代軍艦嘅演變。

1813年，建成咗第一艘以蒸汽機為動力嘅軍艦－裝有20門大砲嘅德莫羅哥斯號。佢係由著名嘅美國科學家“蒸汽船之父”富爾頓設計嘅，呢實際上係一座用明輪推動嘅浮動砲台。明輪效率低，喺海戰和風浪中容易受損，呢喺某種程度上限制咗蒸汽動力軍艦嘅發展。

1816年螺旋槳推進器誕生之後，英國於1844年前後建造咗第一艘螺旋槳戰艦－響尾蛇號，呢導致咗蒸汽機終於成為軍艦主要動力。但喺此後嘅相當於長嘅一段時間內，軍艦上用保留風帆作為輔助動力。 19世紀末，啲人開始研製以汽輪機為動力嘅軍艦，第一艘裝有汽輪機嘅軍艦係1904年下水嘅英國紫石英號巡洋艦。

早喺火砲開始用於海軍時，啲人就萌發咗建造裝甲艦嘅思想。

1792年，西班牙同法國人圍攻直布羅陀要塞時，就曾喺木製風帆戰船上安裝裝甲，以抵禦岸炮嘅砲火，但係由於動力嘅問題，使建造裝甲艦嘅思想喺當時難以實現，只有喺蒸汽機得到應用後，才使佢能夠從夢想變為現實。

1854年，法國建造咗一座裝有10厘米厚鋼板裝甲浮動砲台，用佢來襲擊俄國嘅克里米亞要塞，佢經受住咗俄軍嘅猛烈炮火，而俄軍卻喺法國軍艦嘅攻擊下被迫投降。呢使各海軍大國接受咗需要裝甲軍艦嘅思想，開始大規模建造呢種軍艦。

1859年，法國首先建造咗世界上第一艘裝甲軍艦－光榮號裝甲巡洋艦。“光榮”號係一艘木殼裝甲艦，木製船身，包有鐵皮裝甲，以蒸汽機為主機，以風帆為輔助動力，排水量5617噸，裝備有36門舷炮。佢嘅設計師係杜普羅梅。

1861年，英國建造咗世界上第一艘鐵殼裝甲艦－勇士號。初期嘅裝甲軍艦係喺木殼或鐵殼軍艦嘅兩舷中部或成個船舷裝上裝甲，蒸汽機功率唔足，仲需輔以風帆。直到19世紀70年代後，工業能夠生產出馬力大而又經濟可靠嘅蒸汽機，毋須風帆助力之後，才得以建造全裝甲嘅軍艦。

早期嘅蒸汽動力軍艦裝備嘅仲係固定嘅舷炮，並且係從砲口裝填球形實心背景嘅前裝式滑膛砲。就喺裝甲戰艦問世之際，開始出現咗安裝喺軍艦縱軸線上用裝甲防護嘅旋轉砲塔型艦炮。佢可以根據需要向各個方面開砲，呢使艦炮嘅數量可一下子減少一半。 1906年，英國製造嘅以汽輪機為主機，裝有5座雙聯裝砲塔嘅裝甲艦無畏號戰艦下水咗，佢標誌著現代軍艦朝代嘅開始。

## 種類

* 航空母艦
* 戰列艦
* 巡洋艦
* 驅逐艦
* 護衛艦
* 巡防艦
* 護衛艇
* 導彈快艇
* 補畀船
* 兩棲戰艦
* 水雷戰艦艇
* 潛艇
戴高樂號航空母艦

**戴高樂號航空母艦**（**Charles de Gaulle R91**）係一艘隸屬於法國海軍嘅核子動力航空母艦，除咗係法國目前正係操作中嘅唯一一艘航空母艦外，亦係法國海軍嘅旗艦。正式成軍於2001年5月18號，戴高樂號係法國史上擁有嘅第十艘航空母艦，其命名源自於法國將領同政治人戴高樂。戴高樂號唔只係法國第一艘核動力航空母艦，事實上，佢係有史以來第一亦係唯一一艘唔屬於美國海軍嘅核動力航空母艦。

## 歷史
為咗取代1960年代時建造嘅傳統動力航空母艦福熙號（Foch R99）與其姊妹艦克喥蒙梭號（Clemenceau R98），法國早喺1970年代中期時就已開始規劃下一代航空母艦嘅建造計畫，但戴高樂號嘅龍骨實際上卻係喺1989年4月才喺法國船舶建造局（Direction des constructions navales，DCN）位於布雷斯特嘅海軍造船廠中安放起建。然而，喺一開始規劃時該艦原本係被當時嘅法國總統密特朗依照法國海軍旗艦命名嘅傳統，命名為**黎塞留號**（Richelieu）以承繼二次大戰時嘅戰艦黎塞留號。但喺1989年實際起造時又被當時嘅總理、戴高樂主義派（Gaullist）嘅席哈克命名為**戴高樂號**。

由於冷戰時代嘅結束再加上經濟唔景氣導致嘅國家財政困難，原訂1996年服役嘅戴高樂號工期一再延誤，直到1994年5月時才完工下水，以致連就役日程亦往後延至1999年。但之後由於又陸續發現核子反應爐強度唔足進行補強，與斜向飛行甲板（angled deck）長度唔足無法安全起降美製E-2C鷹眼式空中預警機而喺2000年時又進行咗甲板延長改造工程，將斜向甲板嘅長度增加咗4公尺，亦令到正式啟用嘅日程一延再延。

2001年5月18號戴高樂號正式就役，比原本預計嘅就役時間足足晚咗五年，進度延誤所造成嘅損失成為法國財政上嘅一個巨大黑窿。同年9月11號發生咗911事件，為咗協助美軍進行持久自由行動掃蕩阿富汗塔利班政權，戴高樂號與隨行嘅護衛艦隊首度穿過蘇伊士運河進入印度洋，於12月9號到達巴基斯坦大城喀拉蚩南方嘅海域上。喺美軍主導嘅攻擊行動中，戴高樂號上嘅艦載機至少進行咗140次以上嘅偵察與轟炸任務，係該艦服役以來第一次參與作戰任務。戴高樂號於2002年3月曾進入星架坡港進行休息補畀，並於7月1號時返回母港土倫。

## 構造與設計

戴高樂號係史上第一艘喺設計時加入咗匿蹤性能考量嘅航空母艦，35,000噸級嘅該艦與美國所擁有嘅數艘核動力航艦一樣，都係採用斜向飛行甲板，而唔採用歐製航空母艦常見嘅滑跳式甲板設計。

然而由於噸位只有美國嘅同類艦隻一半，因此戴高樂號只配備咗兩具艦首彈射器（美軍航艦通常為四具），而艦載機嘅上限亦只有一半約為40架上下，主要包括海基版本嘅陣風式戰鬥機與超級軍旗攻擊機兩款法製戰機，以及美製嘅E-2C鷹眼式空中預警機。

戴高樂號配備有非常先進嘅電子設備與法國最新銳嘅紫苑15型防空飛彈（Aster 15）與薩德哈爾 （SADRAL）輕型短程防空飛彈系統，令到整體嘅攻擊能力遠遠超過過去法國擁有過嘅幾艘航艦。喺由法英合作嘅次世代航空母艦仲未登場之前，戴高樂號可能仲得穩居歐洲戰力最強嘅航空母艦好一段時間。

## 後續發展

傳統上法國海軍向來會採取同時擁有兩艘航空母艦嘅編制，以確保縱使喺其中一艘進廠維修時，亦仲有一艘可以值勤嘅配置方式。因此，除咗目前擁有嘅戴高樂號外，法國海軍仍然需要建造另一艘航空母艦，才能完成理想嘅編制。

然而，由於戴高樂號嘅建造過份昂貴，法國政府並冇打算興建另一艘同級艦，再加上近年來歐洲逐漸喺政經軍事方面趨向統合，因此與其它國家採取相同標準以慳建造成本已係主流趨勢。喺噉嘅背景下，下一艘法國航艦極有可能係採用與英國合作開發嘅方式建造。雖然法國方面較偏好使用核子動力來驅動船隻，但考量到英國皇家海軍嘅低建造成本要求，2004年時法國總統席哈克曾正式公佈，法國下一艘航空母艦將會用回傳統動力系統，考慮搭載燃氣渦輪引擎作為動力。
尼米茲號航空母艦

**尼米茲號航空母艦**（**USS Nimitz CVN-68**）係一艘隸屬於美國海軍嘅核動力航空母艦，亦係一系列尼米茲級核動力航空母艦嘅第一艘。尼米茲號於1972年5月13號正式下水，其艦名承襲自第二次世界大戰期間曾任美國海軍太平洋艦隊指揮官嘅契斯特•尼米茲海軍五星上將，該艦目前仍係美國海軍重要嘅打擊武力平台，亦係迄今為止全世界最大型嘅軍艦之一。

## 簡史
### 1970年代
尼米茲號於1976年7月7號部署至地中海，跟隨嘅軍艦有巡洋艦南卡羅萊納號同加利福尼亞號，呢個係10年來美國首次喺地中海部署核動力軍艦。喺平靜無事嘅巡航後尼米茲號於1977年2月7號回到諾福克。 1977年至1978年間嘅巡航亦同樣平靜，但喺1979年9月10號展開嘅第三次嘅巡航中，尼米茲號投入咗鷹爪行動任務，呢個係一個為解救伊朗人質危機中於伊朗首都德黑蘭被扣留嘅美國人質，而發動嘅軍事行動。呢次任務由於參與嘅直升機墜毀於沙漠中而告失敗，之後尼米茲號於1980年5月26號回到美國。

接下來嘅幾年喥，喺一次意外中，一架EA-6B徘徊者式電子反制機墜毀喺甲板上，造成14人死亡、45人受傷。

### 1980年代
喺1981年發生嘅錫德拉灣事件中，當尼米茲號嘅機隊喺錫德拉灣上空進行飛行訓練時，兩架F-14雄貓式戰鬥機遭遇利比亞戰機嘅攻擊，喺仲擊時擊落咗兩架利比亞戰機。

尼米茲號於1987年更換母港至華盛頓州嘅布雷默頓（Bremerton）。

### 1990年代
1991年2月25號尼米茲號前往波斯灣參加海灣戰爭以接替遊騎兵號航空母艦，並於1991年8月24號返回。並於1993年再次部署至波斯灣數個月以接替小鷹號航空母艦。喺1996年嘅3月嘅台灣海峽飛彈危機中，尼米茲號被派遣至台灣海峽巡邏，以表示反對中國動武嘅立場。

喺1997年9月1號，尼米茲號於環繞世界一週嘅巡航後回到維吉尼亞州嘅紐波特紐斯（Newport News），進行服役壽命延長計畫（Service Life Extension Program），工程一直持續到2001年6月25號才結束，接著尼米茲號改變母港至加州嘅聖地牙哥。

### 2000年代

喺2003年4月，尼米茲號前往波斯灣接替林肯號航空母艦，以支援美伊戰爭。

尼米茲號於2003年11月2號回到聖地牙哥進行計畫中嘅保養同維修，並再次於2005年5月部署至波斯灣，喺平靜無事嘅巡航後於2005年11月8號返回。呢次部署被詳細記載喺美國公共電視台嘅《航空母艦》系列電視紀錄片。

### 2010年代
2010年2月，尼米茲號航空母艦到訪香港進行補給。

2010年底，尼米茲號轉移到華盛頓州布萊莫頓（緊鄰西雅圖）嘅干船塢進行為期一年嘅維修同改進。然後，佢將進駐新嘅母港艾弗萊特（亦緊鄰西雅圖），佢將替代林肯號航母喺太平洋艦隊中嘅角色。

2013年5月，尼米茲號到達南中國海，美軍宣稱目的係「確保海上安全同戰區合作」。

## 其它

* 1980年上映嘅美國科幻電影《核子母艦遇險記》（*The Final Countdown*）冚唪唥係喺尼米茲號上取景拍攝。

## 註釋

## 參考資料

## 相關條目
* 美國海軍航空母艦一覽

## 外部連結
* 尼米茲號官方網站（美國海軍）
* 美國公共電視台《航空母艦》系列電視片
摩門教

**摩門教**（英文：Mormonism），有時又叫做**摩聞教**或**摩爾門教**，係源自美國嘅一個宗教，喺1830年代誕生，當中最出名嘅教會係耶穌基督後期聖徒教會，祖些夫史密夫係摩門教嘅開山鼻祖。

## 睇埋
*摩門經

## 註腳
馬丘比丘

**馬丘比丘**（，奇楚亞話：Machu Piqchu，意思係「古老嘅山」），又譯**麻丘比丘**、**馬珠比珠**，係秘魯一個前哥倫布時期印加帝國遺迹，西北方距庫斯科130公里，遺址喺海拔2350—2430米嘅山脊上，俯瞰烏魯班巴河谷，係世界新七大奇蹟之一。
水門事件

**水門事件**（**Watergate scandal**）指喺1972年尼克遜做美國總統期間爆出政治醜聞單嘢係關於有一個日,有人潛入咗民主黨全國委員會總部慨辦公室安裝偷聽器和偷影咗重要慨文件，企圖去攞到一啲令尼克遜總統可以係總統大選中獲勝摡料，加上另一單嘢係一個白宮幕僚為咗甩身，主動爆出咗尼克遜係1971至1973年有錄低佢和幕僚同屋企人慨對話,最後聯邦最高法院迫佢交錄音帶出來，尼克遜總統只能夠交出嚟，加上尼克遜總統係有人潛入民主黨全國委員會慨時候，曾多次想用行政權力阻住人吔調查，單嘢令佢喺1974年8月9號發表左電視演說宣布落台，總統個位由副總統福特接手。
洗手

**洗手**係種整番乾淨隻手嘅方法，可以用水，或者加洗手液，又或者用消毒液乾洗。
腳趾

**腳趾**係指隻腳度嘅指。

人嘅五隻腳趾嘅名分別係：
# 腳趾公
# 二趾
# 三趾
# 四趾
# 腳趾尾

## 睇埋
* 手指
墨水筆

**墨水筆**係一種筆，入面有水性墨水，透過重力同毛細管作用去寫嘢。

## 睇埋
*科學毛筆
揀

**揀**係判斷多個選項更值得選取嘅決定。揀多數都會揀到最好嘅選項，不過都會有例外嘅情況。

分類:思想
古茲尼佐夫號航空母艦

**古茲尼佐夫號**航空母艦，全稱「**蘇聯海軍元帥古茲尼佐夫號**航空母艦」（俄文：*Адмирал флота Советского Союза Кузнецов*；普譯：「**庫兹涅佐夫號**」），係俄羅斯海軍唯一一首重服緊役嘅航空母艦，喺蘇聯時期開始建造，一開始嘅計劃暗號係「『1143.5號計劃』重型航空巡洋艦」，1983年開工建造，1991年服役，舷號063。

同之前嘅其他俄製航空母艦一樣，古茲尼佐夫號航空母艦由於注重單艦作戰能力，而兼具巡洋艦嘅武裝，就算無晒艦載機都重有相當強大嘅戰鬥力量。

## 簡介

古茲尼佐夫號嘅正式分類唔係「航空母艦」，而係「重型航空巡洋艦」（俄文：тяжёлый авианесущий крейсер），唔淨止要做載機平臺，重要有能力獨立喺達達尼爾海峽同博斯普魯斯海峽巡邏，更加要有能力支援其他船艦。從蘇聯第一架航空母艦**[[莫斯科號直升機航空母艦|莫斯科號]]**開始，一直到夭折嘅**[[烏里仁諾夫斯克號航空母艦|烏里仁諾夫斯克號計劃]]**，蘇聯嘅航空母艦都好強調艦載火力，對地對海攻擊都主要由艦載武器（包括12支「花崗岩」長程反艦導彈）負責，而艦載機嘅配置都係以空優為首要任務。

由於技術上嘅限制，古茲尼佐夫號無裝到彈射器，而係用斜角滑跳式甲板來幫助戰機起飛。飛機利用自身嘅推力衝上滑跳式甲板，抬高起飛角度來升空。優點係起飛角度更高，爬升率更高，需要甲板人員更少，但係缺點係戰機離艦速度最高祇有120或者140公里，因此對艦載機有特別嘅設計要求：滯空速度唔可以低過時速120公里。

有媒體指出：同美國嘅航空母艦相比：美國海軍注重編隊作戰，因而導致美國航空母艦嘅戰鬥力量過分依賴艦載機，防守力量就過分依賴護航艦隊，而且製造同維護成本都好高；而蘇聯海軍好強調單艦作戰能力，因此古茲尼佐夫號航空母艦本身就具有好強嘅對海、對空、反潛武裝，就算無其他軍艦護航，都重有強大嘅攻防能力，咁樣可以縮細航母編隊嘅規模，減低維護成本，亦都更適合中近海空中火力支援。

2008年，俄羅斯海軍總司令维索茨基上將宣佈：俄羅斯海軍將會訂造5到6架新航空母艦。

## 相關

* 莫斯科號直升機航空母艦
* 基輔號航空母艦
* 郭殊戈夫號航空母艦
* 瓦良格號航空母艦
* 烏里仁諾夫斯克號航空母艦

## 參考
力場 (科幻)

**力場**（有時錯寫**力牆**），又叫**力盾**，係種由能量組成嘅罩，可以阻擋外來嘅影響，現實世界暫時未有，不過響科幻小說都幾常見。

## 睇埋
*物理學講嘅力場
*李氏力場
金錢雞

**金錢雞 （粵語：gam¹　cin⁴　gai¹）**係一款懷舊燒味，川德名菜，曾經被譽為窮人燒味恩物，雖然個名叫雞，但其實入面係冇雞肉嘅。佢係由一塊瘦豬肉、一塊雞膶、同埋一塊肥豬肉（冰肉），梅花間竹咁樣一層層疊起佢，然後用用長鐵針串起黎一齊燒。因為個睇落好似一串串嘅金錢咁，而古陣時啲人想像自己食緊貴價雞肉，所以就叫金錢雞。

因為以前燒味同雞肉都係貴價食物，所以一開始時係用燒味鋪賣淨係材料去做嘅。材料雖然簡單，但係工序繁複費時，利錢又唔多，所以慢慢係退出左茶客嘅視線。

## 參考
鴨掌包

**鴨掌包**係懷舊燒味，用鵝腸包住雞潤、豬肉（或者叉燒）同鴨掌去燒，燒完落少少蜜糖或者麥芽糖。
花尾渡

**花尾渡**（，又寫**花尾艔**）係20世紀20年代到80年代珠三角地區內河主要嘅水上交通，呢種木船本身無動力，靠前面嘅機動船拖住行，所以又叫**拖渡**（，又寫**拖艔**），又因為部船裝飾得好靚，係當時廣東特有嘅河上風景，所以叫花尾渡。曾經係珠江航運嘅主力，後來畀鋼殼動力船取代。

## 樣
呢種船好大隻，木造，個樣似畫舫，船上嘅樓高3層，上層係餐樓，係一等艙；中層叫公艙，係二等艙；下層同船頭係貨艙。部船裝飾華麗，雕欄畫棟，尤其船尾裝有彩光燈管，夜晚着燈時好靚，因此叫佢花尾，可謂係當時嘅河上宮殿。

部船容量好大，大部啲嘅可載客三四百人，細部嘅可裝一兩百人，可載幾十噸貨。佢嘅特色係無動力艙，全靠前頭嘅火輪（俗話叫溫底）拖住，因而部船無噪音、唔震、穩，瞓覺時好舒服，呢點得人鍾意，不過因為係拖渡，所以行得慢，啲客可能會煩、悶，所以啲船運公司會請啲藝人上去為乘客表演。亦因為自身無動力，所以抗風差。

## 史
嶺南三江貫通，河道縱橫，舊時未通鐵路高速路，渡船就係主要嘅交通工具，航運好發達。行公路嘅話，有時去個地方要過幾次海。比如當時坐車從廣州到湛江，要經南海九江沙口渡同順德龍江渡，停車過海就好嘥時間，而西江係嶺南黃金水道，可以直通廣西，所以啲人就坐船去地方。

船原先係靠槳或帆驅動，後來出現腳踏船，稱為**車渡**。道光十年（1830），廣州水域出現咗第一條以蒸汽機為動力嘅英國福士號商船，外國商船開始一個個入來廣州水域度營運。廣東航商受新船吸引，喺咸豐五年（1855）購買美國造嘅「威拉特」 、「星火」、「金髮」 3條輪船，懸掛美國旗航行於省河（珠江廣州地區河段）一帶營運，史稱「詭寄」經營。

光緒末年，火船仔（火輪）傳入廣東，開始越來越多渡船用火輪拖。光緒三十四年（1908年），航商譚禮庭改造大型車渡，將渡船嘅腳踏裝置拆咗，改為平底船，然後按畫舫來整部船，是為**鳳尾渡**，清末民初時部船越整越豪華，設有華貴廂房、餐廳、浴室、獨衛，演變成**花尾渡**。

光緒三十四年，廣州永成航業公司就喺廣州去梧州嘅航線第一次用咗花尾渡。華僑出埠，可以揀搭花尾渡到香港，再轉郵輪出埠（中山石岐1918年就有咗恆昌、利盛號每日去香港）。

1920年代尾花尾渡成咗珠江下游主要客船，1945年後係花尾渡鼎盛時代，以廣州為中心，大小花尾渡行喺梧州、肇慶、江門、三埠、石岐五大航線。到1947年共有40幾條花尾渡（營運），製造工藝同性能都好掂。

最出名嘅花尾渡係廣州到三埠嘅新行利渡，係最大最靚嘅，譽為內河皇后，當時呢條航線上嘅人都首選搭呢部船，後來改名做曙光401渡。

花尾渡抗風差，有安全隱患。1980年2月27號凌晨，曙光401號喺開平單水口以西5公里嘅潭江河面遇強風翻船，死難301人，同年11月26號，廣西桂民301於平南丹竹遇風翻沉，死100人。自呢啲沉船後，花尾渡逐漸為鋼殼船取代。

## 拍拖嘅典故
因為花尾渡係拖船，每次埋岸離岸都要拍拖一次，就係埋岸時火輪減速，船工鬆開牽引繩，花尾渡就靠慣性拍到拖船上，船工再綁好兩部船嘅繩，拖船發力𢶜（ngung5）去碼頭，是為「拍拖」。後來見男女拖手仔一如兩部船拍埋拖行，於是就將戀愛成為拍拖。

## 參考
*“拍拖”原出自珠江“花尾渡”
*昔日“花尾渡”
*想起那“花尾渡”
*花尾渡大洋新聞
*廣東僑網昔日花尾渡

類:廣州史
缽仔焗魚腸

**缽仔焗魚腸**係懷舊廣東菜，將魚腸、油炸鬼碎同雞蛋漿放落瓦缽仔度焗熟，會落些少陳皮、薑絲、芫荽辟腥。
海灣大橋

**海灣大橋**（粵讀：hoi² waan¹ daai⁶ kiu⁴，英文：Bay Bridge，全稱：**三藩市－屋崙海灣大橋**，英文全稱：San Francisco–Oakland Bay Bridge，正式名：**James "Sunny Jim" Rolph Bridge**）係美國加利福尼亞州一條行車橋，連接三藩市同屋崙市，途徑Yerba Buena Island。佢係三藩市第一條通車嘅大橋，亦係全世界跨度最長嘅大橋之一。

海灣大橋係美國80號州際公路嘅一部份，每日大概有28萬架次嘅車行經呢條橋。海灣大橋由Ralph Modjeski設計，係上下層結構，上層西行至三藩市，下層西行至屋崙，上下層都入到Yerba Buena Island。


File:Hoiwaandaaikiu.jpeg|啲車喺海灣大橋東邊重建部分行
File:Hoiwaandaaikiu2.JPG|啲車喺海灣大橋西部行


## 事件
喺1936年11月12號通車；喺1989年Loma Prieta地震中，一段東部嘅部分上下層坍塌，海灣大橋被關閉咗一個月；喺2002年開始以「自錨式懸索橋」重建東部橋段，新部份區劃喺2013年通車。

## 出面網頁

* Building the San Francisco–Oakland Bay Bridge (1937 documentary) United States Steel movie documentary on the building of the Bay Bridge (YouTube video 17&nbsp;minutes).
* baybridgeinfo.org Site by Caltrans about all current construction on the bridge.
* California Department of Transportation (Caltrans) official Bay Bridge site
* "San Francisco To Have World's Greatest Bridge", March 1931, Popular Science
* [Construction Photographs of the San Francisco-Oakland Bay Bridge, 1931-1936, [The Bancroft Library]]
* Film of the building of the San Francisco–Oakland Bay Bridge.
* HAER CA-32 (scanned) Historic American Engineering Record (SFOBB), history to 1999, 322 pages.
乞兒雞

**乞兒雞**係用泥焗熟嘅雞，屬蘇菜嘅其中一味出名菜式，由江蘇一個乞兒發明。而家整乞衣雞通常會先釀餡入雞身，出面包荷葉，最後包泥焗熟。
加州火車

**加州火車**（粵讀：gaa¹ zau¹ fo² ce¹，簡稱：**加鐵**，英文：**[http://www.forvo.com/search-en/Caltrain/ Caltrain]**）係美國加州嘅通勤列車，連接三藩市半島至矽谷。北至三藩市嘅第四街（4th Street）同埋傾街（King Street），南至Gilroy。

## 車飛
搭加鐵嘅票價係根據乘客所乘搭嘅距離而有所不同。加鐵採用付費證明政策：乘客喺TVM（自動售票機）買飛後登車。途中，可能會被查票。

### 普通票
*單程票：購買後有效期係四個鐘
**一個區間：$3
**兩個區間：$5
**三個區間：$7
**四個區間：$9
**五個區間：$11
**六個區間：$13

*日票：唔限距離，限時間，一日之內任搭
*八次票：唔限時間，唔限距離，搭八次（可用路路通卡）
*月票：唔限距離，限時間，一個月內任搭（可用路路通卡）

### 半價票
*長者、小童及殘障人士票：半價
*路路通卡（Clipper）：乘客喺TVM買單程飛可獲$0.25減免。

## 車站
加鐵總共有卅二個站，廿九個常用站，一個（Stanford Stadium 站）淨係喺足球日用，兩個（Broadway 及 Atherton 站）淨係喺週末用。

## 客流

## 管理
**加鐵**由**Peninsula Corridor Joint Powers Board（PCJPB）**管理，呢個機構包含咗三個縣嘅部門。每個部門負責九個董事會。呢啲部門分別係三藩市縣、SamTrans同埋 Santa Clara Valley 運輸管理局。
葡萄糖逆生

**葡萄糖逆生**係一個新陳代謝過程，喺呢個過程，一啲唔屬於碳水化合物嘅含碳分子，好似丙酮酸、乳酸、甘油、氨基酸或者單數鏈嘅脂肪酸，佢哋掉轉頭合成翻葡萄糖。
夏禮輔循環

**夏禮輔循環**【粵讀：haa⁶ lai⁵ fu⁶ ceon⁴ waan⁴，英文： '''Krebs cycle'''，亦稱為：**三羧酸循環**（**Tricarboxylic Acid Cycle**）或做**檸檬酸循環**（**Citric Acid Cycle**）】係需氧生物普遍存在嘅代謝途徑，因為響呢個循環，幾個主要嘅中間代謝物係含有三個羧基嘅檸檬酸，因此又叫做**檸檬酸循環**或者**三羧酸循環**。呢個循環係德國科學家夏禮輔發現嘅，所以叫做夏禮輔循環。夏禮輔循環係三大營養素（醣類、脂類同埋氨基酸）嘅最終代謝通路，又係醣類、脂類同氨基酸代謝聯繫嘅樞紐。

響夏禮輔循環，反應物葡萄糖或者脂肪酸會變成乙酰輔酶A。呢種「活化醋酸」（一分子輔酶同一個乙酰基相連），會喺循環過程分解產生最終產物二氧化碳兼且脫氫，質子將傳遞畀輔酶菸鹼醯胺腺嘌呤二核苷酸（NAD+）同黃素腺嘌呤（FAD），使佢哋成為NADH + H+同FADH2。 NADH + H+同FADH2會繼續響呼吸鏈被氧化成NAD+同FAD，兼且產生水。呢種受調節嘅「燃燒」會產生ATP，提供能量。

真核生物嘅線粒體同原核生物嘅細胞質係夏禮輔循環嘅場所。佢係呼吸作用過程入便嘅一步，但響需氧型生物，佢比呼吸鏈早發生。厭氧型生物就首先遵循同樣嘅途徑分解高能有機化合物，例如葡萄糖解，但之後並唔進行夏禮輔循環，而係進行唔需要氧氣參與嘅發酵過程。

## 響糖代謝過程入便嘅位置
夏禮輔循環係四步糖代謝（高能量碳鍵嘅斷裂）中嘅第三步。其餘三步係葡萄糖解、丙酮酸氧化脫羧同呼吸鏈（電子傳遞鏈）：

葡萄糖解→丙酮酸氧化脫羧→夏禮輔循環→呼吸鏈

## 夏禮輔循環入便嘅化學反應
乙酰輔酶A 喺循環入便出現：檸檬酸（I）係循環嘅第一個產物（→圖1），佢係通過草酰乙酸（X）同埋乙酰輔酶A(XI)嘅乙酰基之間嘅縮合反應產生嘅。就好似上便講嘅咁樣，乙酰輔酶A係早先進行嘅葡萄糖解，蛋白質代謝或者脂肪酸代謝嘅一個產物（→圖2）。

### 反應一覽

## 化學式概括
夏禮輔循環（檸檬酸循環）全部反應嘅總和可以表示成：

:Acetyl-CoA + 3 NAD+ + FAD + GDP + Pi + 2 H2O → CoA-SH + 3 NADH + 3 H+ + FADH2 + GTP + 2 CO2

* 兩個碳原子以CO2嘅形式離開循環。循環最後草酰乙酸會再次產生，再次從乙酰輔酶A中得到兩個碳原子。亦即係講，一分子六碳化合物（檸檬酸）經過多步反應分解成一分子四碳化合物（草酰乙酸）。草酰乙酸會係接落嚟嘅反應入便遵循同樣嘅途徑獲得兩個碳原子，再次成為檸檬酸。
* 能量會喺接落嚟嘅其中一步反應入便以GTP嘅形式釋放（同ATP一樣，係細胞嘅能量貨幣）。但係循環入邊產生嘅氫載體（NADH + H+ and FADH2）將會喺細胞呼吸鏈釋放更多能量，呢個亦正係細胞呼吸嘅主要目的。檸檬酸循環嘅前提係，早先進行嘅葡萄糖解等過程能夠提供足夠嘅活化乙酸，以乙酰輔酶A嘅形式出現喺循環入邊。NADH + H+ 同FADH<sub>2</sub>係輔助酵素，佢哋可以攜帶質子同埋電子，並喺需要嘅時候釋放佢哋。
* 循環產生嘅總能量為一分子ATP（準確來講係：GTP），而細胞呼吸嘅全部四步反應（包括呼吸鏈入便嘅內呼吸），一個葡萄糖分子就可以產生38分子嘅ATP。（38係理想化化學計算嘅結果，實則數字約莫係32，如果進行蘋果酸穿梭就再減2（36或30）。

## 夏禮輔循環喺物質代謝嘅地位

圖2嘅上邊部分（數字1-3，咖啡色）係三大類營養物質蛋白質、脂肪同埋醣，佢哋將會被分解。

蛋白質最終分解成氨基酸（數字4），糖則分解成丙酮酸（數字6）。喺接落嚟嘅反應入便呢兩種產物會產生乙酰輔酶A（數字5）。

脂肪酸會通過Beta-氧化直接產生乙酰輔酶A。因此，乙酰輔酶A係三大代謝反應嘅中心分解產物。佢嘅乙酰基會再循環分解成二氧化碳，從而獲得能量（GTP，可轉化成ATP）同埋氫載體（NADH + H+, FADH2）。

至於喺循環中產生嘅氫原子，將會由輔助酵素攜帶至呼吸鏈，喺呼吸鏈嘅反應入便將會釋放大量嘅能量，並貯存響ATP分子入便。

## 交互式代謝途徑圖
專畀專業人士參考，唔翻譯，點擊相關內容可以睇到詳細資料（比如酵素、基因、蛋白質）。